Here | 2010 | Soubenn ar geek\nDielloù evit Here, 2010\nMister Hyde contre Frankenstein 2 : La Chute de la maison Jekyll\nPosted in Levrioù bannoù-treset on Here 28, 2010 by geekezig\nKavout a ran dreist istitl eil levrenn Mister Hyde contre Frankenstein ! (Iskis eo peogwir e oan o soñjal abaoe ur sizhun bennak e film Jean Esptein… Netra da welet met bon)\nKalzig muioc’h a wad a zo el levrenn-mañ evel em boa raktreset, met ket kement-se. Ur gwallzarvoud euzhus, labourioù Hyde o treiñ fall…\nLodenn dedennusañ fin an istor a zo e vefe Hyde o vont da welet Freud hag e vez santet en ur stumm e oan o labourat war memes tem (Penaos e c’hall un den kaout meur a du), estreget eo aet Freud da glask se en huñvreoù hag eñ a felle dezhañ diskouez ez-vev…\nUr rummadig berr ha plijus neuze, daoust ma n’eo ket dreiiiistordinal.\nAbe Sapien 1 : La noyade\nPosted in Levrioù bannoù-treset on Here 27, 2010 by geekezig\nN’em eus ket bet tro da lenn levrioù bannoù-treset Hellboy c’hoazh. Ar filmoù em eus bet gwelet avat ha plijet o deus kalz din. Tudenn Hellboy a gavan dreist ha tudenn Abe dreist-holl… Setu pa ‘m eus gwelet e oa ul levr diwar-benn Abe hepken em eus soñjet e oa un doare mat da gregiñ ganti.\nSetu neuze, e 1981, Abe Sapien a vez karget d’ober war-dro un afer gant ar BRPD. Araok e veze kaset gant Hellboy dre ret. Eveljust e tro fall an traoù (ret eo lârat e vez kaset war un enezenn kichen Bro C’hall neuze…) peogwir e oa gwashoc’h eget ar pezh a oa raktreset. Plijus kenañ em eus kavet an tresadennoù (Mike Mignola en deus graet ar goloioù chabistroù hepken. Evit ar re eveldon a gav e stil un tamm iskis) ha gwelet an tudennoù en o endro labour, met gant ur skipailh disheñvel. Tresadennoù prientiñ a zo e fin al levr a zo dedennus-tre ivez.\nTrede levrenn manga Ace Attorney a gont un enklask/prosez a-bezh. Ar wech-mañ e vez muntret unan bennak e-pad un abadenn lenn planedennoù.\nEveljust emañ Maya ha Phoenix war al lec’h pa c’hoarvez an torfed. Memes rekipe ha da gustum, plijus ha fentus, gant spered ar c’hoarioù.\n(Ur sapre tra un tammig distag met ken dispar ma rankan komz diwar-benn se amañ : Capcom ha Level 5 ‘zo n’em glevet evit sevel ur c’hoari Ace Attorney VS Professor Layton! Un huñvre o tont da wir ^^)\nPosted in Filmoù on Here 27, 2010 by geekezig\nLayton Kyôju to Eien no Utahime (Professor Layton And The Eternal Diva)\nPosted in Filmoù on Here 21, 2010 by geekezig\nMichañs eo ral an dud o deus bet c’hoariet da c’hoarioù rummad Layton hep bezañ soñjet e vefe dispar gwelet ur film gantañ. Ret eo anzav ez eus un aergelc’h dreist hag eo labouret kenañ an tammoù filmoù er c’hoarioù, setu ez eus peadra da soñjal se.\nHa deuet eo da wir! Etre ar pevare hag ar pempvet c’hoari e tremen ar film. (An trede c’hoari a zeu er-maez a-benn warc’hoazh er c’hwec’hkorn, un tammig spoil a zo neuze)\nPeseurt kevrin o do Layton ha Luke da ziskoulmañ ? Hini ur c’hoariva e lec’h ma vez profet ar vuhez difin d’un arvester…\nIstor, faltazi, mojennoù etrevroadel a zo evel boaz. A-fed bevaat eo brav al labour met un tamm iskis implij an 3D, fiñvoù traoù zo (mekanikoù da skouer) na glotont ket re gant aergelc’h XIXvet kantved Layton. Gouzañvet e vez met gwelloc’h e vefe bet mirout tresañ “giz-kozh” marteze.\nMod all e klot an istor gant ar bed evidon, met ur santad iskis a zo gant an hollad, evel ma vefe lodennoù plijus ar c’hoari hep na vefemp delezeg d’o welet. Nemet a luziadennoù a zo (n’eo ket gwall soutil penaos int lakaet en istor ouzhpenn) ha dipitus eo en ur stumm rak se an hini a zo pal ar c’hoarioù. Start eo lakaat anezho en ur film eveljust, met seblantout a ra drol neuze. An disoc’h a erru re vuan, enfin un digempouez a zo e-keñver ar c’hoarioù.\nAr sonerezh a zo plijus-tre avat (ha pouezus en istor) ha traoù fentus a zo, paneveken tudenn Layton hag a laosk ar reoù all da vervel disoursi (bon, ne varvont ket eveljust, met ne oa ket anat gouzout er penn-kentañ) ^^\nSetu neuze, ur film bevaat plijus met n’eo ket direbech. Reiñ a ra din c’hoant c’hoari kentoc’h eget traoù all!\nAn embannadur cheuc’h a zo plijus memestra gant ar storyboard klok (dedennus eo ordin da sellet me gav) hag un toulladig traoù ouzhpenn a zesk deomp gant keuz e felle d’ar skipailh a laboure war an 3D ne vefe ket merzet gant an arvestourien (okay tudoù, n’on eus ket memes daoulagad) met ivez un tamm penaos eo bet savet ar studio Level-5 hag ar rummad Layton. Al lodenn zedennusañ a zo bet evidon an hini diwar-benn ar studio en deus graet war-dro an tresañ hag ar seveniñ dre vras (sevener ar film eo en doa sevenet al lodennoù filmoù er c’hoarioù). Tu ‘zo ivez da selaou un tamm sonerezh pouezus en istor ha kompren resis penaos eo troc’het. Ret eo anzav e ra un hanter eur a deulfilm tamm-pe-damm ar pezh a zo un tamm treut evit un embannadur cheuc’h…\nHag ul luziadennig a zo, evit gwelet traoù ouzhpenn war al lec’hienn. Ret eo kavout ur rummad sifroù gant sikour ar voest met n’on ket deuet a-benn evit ar mare (klasket ‘m eus un toullad traoù koulskoude!)…\nTamm-ha-tamm e teuin a-benn da welet an holl filmoù bet savet gant strolladig Judd Apatow and Co. Kalzig rakvarnioù am boa war emañ peogwir e seblante lu ha groz an tem memestra. Hag ez eo, un tamm, dre ret, met fentus-tre eo memestra.\nA-benn ar fin e vez kaoz muioc’h eus darempredoù koublad eget darempredoù revel (zoken m’int liammet), ha pep tudenn a zo ken kollet hag an “haroz” a-benn ar fin. An holl tudennoù-se, lieusseurt, a zo nerzh ar film. Kazi an holl a zo dedennus en ur stumm bennak. Prantadoù plijus-tre a zo gant ar c’henseurt a ra un dic’hwezadenn abaoe 2 vloaz pe c’hoazh renerez ar stal. Ur souezhadenn blijus eo neuze. N’ouzon ket m’eo ar film en deus plijet din ar muiañ e-touez reoù ar “bagad” met kavout a ran eo unan a c’hallo tizhout muioc’h a dud marteze.\nPosted in Filmoù on Here 18, 2010 by geekezig\nYa, ya, “ar film diwar-benn facebook”.\nFilm nevez David Fincher n’eo ket diwar-benn facebook met diwar-benn krouer facebook. Simpl ha sod eo : ur paotr yaouank eus Harvard, o klask mont en ur “social club” evel ma vez er Stadoù-Unanet (c’hwi war, an “tiez” gant traoù droch evit bezañ degemeret ha gouelioù divent da c’houde) hag a vez roet e sac’h dezhañ gant e vignonez. Setu penaos e krou ul lec’hienn evel dael (facemash, ul lec’hienn o keñveriañ pennoù merc’hed, ret eo votiñ evit an hini vravañ bep tro) hag e vez anavezet un tamm er skol-veur. Setu penaos e krog istor facebook.\nNebeutoc’h eget 6 vloaz en do bet ezhomm Mark Zuckerberg evit dont da vezañ penn unan eus embregerezhioù pinvidikañ ha pouezusañ ar bed. (“Ah Bosnia, they don’t have roads, but they have facebook”)\nThe Social Network a zo savet gant un tu prosezoù (daou brosez a zo bet graet da Vark Zuckerberg gant tud deus e skol-veur) hag un tu respontoù-setu-penaos-eo-tremenet-an-traoù. Klasel met dedennus awalc’h.\nBon, an istor ‘zo hini an dud wirion a vez taolennet amañ neuze n’eo ket dreistordinal evit a re a oar dija.\nAr pezh a zo dreist a zo an doare m’eo bet skrivet ar c’haozeadennoù, leun a fent du, hag ivez ar santad a dizh a zo a-hed ar film. Tizh ar c’homzoù en digoradur (arabat kouskat!), tizh ar prantad bigi roeñviñ hag ivez an tizh roet gant an trouz er voest noz da skouer. Pep tra a seblant bezañ re drouzus hag o vont re vuan. Evel ma vez an traoù war ar rouedad.\nUr film diwar-benn un den en doa c’hoant krouiñ un dra dreistordinal eo ivez, un den e-unan. Keñveriet eo bet The Social Network gant Citizen Kane e-barzh Le Monde magazine. N’em boa ket soñjet en-se pa oan o sellet ar film met anzav a ran n’eo ket ur geñveriadenn fall.\nSetu ur film speredek eo, diwar-benn an amzer-vremañ, gant aktourien vat.


Journal de Renaud Camus, dimanche 19 octobre 2014\ncréée le lundi 20 octobre 2014, 12 h 31Dimanche 19 octobre 2014, minuit vingt. Nous avons vu ou revu, cette semaine, L’Amour l’après-midi, de Rohmer, où tout m’a paru très ~~~~~, ~~~ ~~~ ~~~~~ La ~~~~~ ~~~~ Anges, ~~~ ~~~~~~~~ ~~~~~, ~~~ ~~~~~ ~~’~~ semblé très joli — ~~~~, ~~~~ tout, ~~’~~~~~~~~, ~~~~ ~~~ ~~~~~~~~~ ~~~ ~~~~~~~ ~~~~~~~, ~~~~~ ~~~ ~~~~~ ; ~~~~~ ~~~~~~~~~ ~~~ ~~~~~~~, ~~~ ~~~~~~~~~~ ~~~ ~~~~~~ ~~~~~~ ~~~~~~~, ~~~~~ ~~~~ ~~~~ escalier, ses meubles ~~~~~~~~ ~~~ ~~~~~~~~ ~~~ ~~~ ~~~~~~ ~~~ ~~~~~ blanche.\nLa ~~~~~~~~~~~ ~~~~~~-~~~~~ ~~ ~~~ ~~~~~~~~~, ~~~~ ~~~~~~~ ~~~~~~~~~-~~~~ ~~~~~ ~~~ ~~~~~~~, ~~~~ ~~~~~~~ ~~~~~~~~~ ~~~~~ ~~~ ~~~~~ ? ~~~ bien procède-t-elle de ~~’~~~~ ~~~ ~~~~~~~~~~~~, ~~~ ~~’~~~~~~~~~~~ ~~~~~~ ~~~ ~~~~~~~~ (~~~~~~~) ~~~ ~~~ ~~~~~ ~~~ ~~~~~~ (~~~~~), ~~~~~~ ~~~~~~ ~~~ ~~~ ~~~~~ ~~’~~~~~ (~~~~ ~~~~~~~~~ ~~’~~~~~ ~~~~~ ~~~~, d’habitude) ?\nJe crois qu’il est ~~~~~~~~~~ ~~~~~ ~~~~~~~~~ ~~ La ~~~~~ ~~~~ Anges, ~~~~~ Passage. ~~~ ~~~~~~~ ~~’~~~~~~~ ~~~~~ ~~~~~~~~~ ~~~~ ~~’~~~~~~ ~~~~ ~~~~~~~ ~~~~~, ~~~ ~~~~~~ ~~~~~~ (~~~~~~~ ~~~~~), ~~ ~~’~~~~~~~~ du jeu se ~~~~~~ Caron (~~~~~ ~~~~~~), ~~~~ ~~~ ~~~~~~~~~~~ ~~~ ~~~~~~~ ~~~~~~~ ~~~~~~~ ~~~~~~~~~~~~ ~~ ~~~ ~~~~~ ~~~~~~~~~ ~~~ ~~~ ~~~~~, ~~~ ~~~~ ~~~~~ ~~~~ ~~’~~~~~~~~~ ~~~~ ~~~~~~~ orphique.\nUne chose laide parmi ~~~~~ ~~~ ~~~~~~ ~~~~~~~, ~~~~~~ ~~~ ~~~~~, ~~~~~ ~~~~, ~~~~~ ~~~ ~~~~~, ~~~~~~ ~~ ~~’~~~~~~~, ~~~~~ ~~~~~~ ~~~~~ ~~~~~~~~~~~ Baie ~~~~ Anges : ~~~ ~~~~~~~~~~ ~~~ ~~~ ~~~~~~~~~~, et de la ~~~~~~, ~~~~~~~~ ~~~~~~ ~~~~ ~~~~~~ ~~~ “~~~~~~~” (~~~~~~~ ~~~~~~~) — ~~~~~~ ~~~~ ~~~ ~~~ ~~~~~~ ~~ ~~’~~~~~~~ ~~~~~~~~~~~~~~, ~~~~~~ ~~~ ~~~~ ~~~~~~ ~~~~~~~~~ ~~~ ~~~ ~~~~~~~~~ ~~~~~~~~ ont été faits. ~~~, ~~~, ~~~ ~~~~~~ : ~~~~ ~~~~~~~ ~~~~~ ~~~~~ ~~’~~~~~~~~~ ~~~~~~~~~ ~~~~~~ ~~~~~~, ~~~~~~~~’~~~~, ~~~~ ~~~~ ~~~~~~ ~~~~~~~~~ ~~~~~ ~~~~~~~~~~~ (~~~ ~~~~~~~ ~~~ ~~~~~ ~~~ ~~~~ ~~~~~~~). ~~~~~ en les seules ~~~~ ~~~~~~~ ~~~~ ~~~~~~~~~ ~~~~ ~~~~~ ~~~~~~, ~~~ ~~~~~~~~~~~~~~~~ ~~~ ~~~ ~~~~~~~~ ~~~~ ~~~~~~~~ ; ~~~ ~~~~~ ~~~~~ ~~~, ~~~~~, ~~~ ~~~~~~ ~~~~~~ ~~~~ ~~~~~ ~~~~ ~~~~~~~ ~~~~~ les superbes casinos ~~~ ~~~~~ ~~~ ~~~ ~~~~~~-~~~~~~ (~~~ ~~~ ~~~~~~~~~ ~~~~~~~~ ~~~~~ Marienbad !) ~~’~~~~~~~~ ~~~~~~~~~~~~ ~~~ ~~~~~~~~~~ ~~~~ ~~~~~~~ ~~~’~~~ ~~ ~~~~~~-~~~~~~ ~~ ~~~~~~~~~ ~~~ ~~’~~~~~~~~~~ — ~~~ comme si de rien n’était ~~~~~~~~~ ~~~ ~~~ ~~~~~~~~~~ ~~~~~~~~~~, ~~~ ~~~~~~.\nvoir l’entrée du dimanche 19 octobre 2014 et ses 8 images dans Le Jour ni l’Heure


Daou lec'h zo da skol Diwan Roazhon, al lec'h kentañ ha brasañ gant ouzhpenn kant ugent skoliad ha c'hwec'h klas zo er su, e karter ar «Blosne», an hini all zo e karter Keryann, e-kichen ar skol-veur gant ouzhpenn tregont skoliad. Dek kelenner zo, ur skipailh zo evit pep skol.\nSklaer eo, n'eus nemet amañ e Roazhon ma ya ar vugale d'an opera ! Hag an holl vugale a ya bep tri bloaz da lennoù Ploermael e-pad un nebeut devezhioù evit bageal. Ar raktres nevez er skol eo gouzout dispakañ ar fromoù, merañ an dizemglevioù ha labourat a-skipailh.\nUn dra dibar amañ : ur greizenn dudi a vez d'ar merc'her, hag e brezhoneg, meret gant ar GDP. Degemer a ra war-dro tregont bugel ha lod en o zouez n'emaint ket e skol Diwan. An hanter eus bugale Skol Diwan Roazhon zo o chom e kumun Roazhon. Lod a ra tost da zaou-ugent kilometr evit dont d'ar skol Diwan !\nKalzik donezonerien a ro da skol Diwan Roazhon ha lod abaoe an deroù e 1978 ! N'eus kuzul skoazell ebet e Roazhon. Aozet e vez gant ar GDP ur mell kig-ha-fars bep bloaz. Alan Stivell eo tad paeron ar skol.\nGant ar soubidigezh e brezhoneg kroget abred ha kendalc’het a-hed ar skoliata er c’hentañ derez e teu ar vugale da vezañ gwir...\nHoll keleier ar skol


Livouriezh Paul Sérusier | Destination Coeur de Bretagne - Kalon Breizh\nHome / Anavezout / Livouriezh Paul Sérusier\nPaul Sérusier, livour a orin eus Pariz, a zizolo Kastell-Nevez-ar-Faou e 1893.\nD’ar mare-se e oa beg Breizh gwerc’h a bep modernelezh ha dont a reas da vezañ ul lec’h krouiñ ha repu evit an arzourien.\nOber a ra Sérusier ur chomadenn e Pont-Aven lec’h ma kej gant Émile Bernard ha Paul Gauguin. Diwar alioù hemañ diwezhañ e liv an « Tilsam », un oberenn a zeuio da vezañ ardamez an nabiourien. Adalek 1891 e tilez Pont-Aven hag ar Pouldu evit Breizh an diabarzh.\nLec’h kaer ar C’Hastell-Nevez… Eno eo skedus an diskar-amzer, meurdezus an neuzioù ; ar rozioù koadet a sav a-us d’ar c’hanol o troidellañ didrouz e donder ar stankenn…\nGoude meur a chomadenn e krog da sevel e di en ul lec’h dibabet gantañ en « Duchenn C’hlas » hag ober a ra e annez eno e 1906.\nPaul Sérusier, arzour kevrinek, gouiziek, diplomet war ar skiantoù hag al lizhiri, a sell ouzh al livouriezh evel un hentad spered hag a vesk an arz, ar skiant, ar relijion hag al lennegezh. Puñsañ a ra e awen e meur a eienenn : ar gwelioù meur war stankenn Pontadig, maezioù ar Menez Du, buhez ar c'horn-bro hag ivez ar vojennerezh hag an arz relijiel.\nA-viskoazh en doa kemeret perzh bras e buhez ar gumun. E 1914 e stagas gant un oberenn veur, ur murlivadur skeudennet gantañ darvoudoù buhez Jezus-Krist e chapel-vadeziñ iliz Sant-Julian.\nEvit gouzout hiroc’h diwar-benn Paul Sérusier hag e oberennoù, deuit da zizoleiñ an hentad gouestlet dezhañ hiviziken. A-hed ar bloaz e c’heller ober an droaid bad-mañ enni eizh marc’h-livañ. Plegfollennoù da gaout en ti-kêr pe e Ti an Douristed.\nChom a ra Kastell-Nevez-ar-Faou un douar awen evit al livourien. Lusket e vez buhez arzel kreiz Penn ar Bed gant diskouezadegoù ha kenstrivadegoù livouriezh. Lorc’h a zo e kêr da vezañ bet bro degemer an arzour meur-mañ. Brudet eo al livour-mañ er bed a-bezh ha gwelet a reer e oberennoù e mirdioù brasañ ar bed.


Mardi 23 juin 2020 à 11:21 -\nChaque soir, zoom sur le meilleur du web en langue bretonne. Immobilier insolite et humour mod'kozh ce mardi.\nKoumoul, un heuliad fent nevez da souten - Copie écran YouTube Koumoul\n:Dre Lagad ar Web hiziv 'zo kenwerzh da gaout Loeiza Beauvir:\nGoude enkadenn ar virus eo niverus an dud gant ar c'hoant prenañ ti war ar maez ha kuitaat ar c'hêrioù hag ar ranndioù bihan. Ha prest 'vefec'h da vont da chom er Morbihan evit kaout ul lojeiz dic'hortoz ?\nE Gwennin emañ chapel gozh Ko Koet da werzhañ. Dibabet n'eus eskobti Gwened ha parrez Baod n'em zizober deus ar savadur bet disakret e 2010. War lec'hienn Leboncoin e c'heller gwelet ar chapel neuze. Ur pezh a 120 m² hag a goust 60 000 Euro.\nPrenañ ur chapel a c'heller ober er Morbihan - Copie écran Leboncoin\nHervez ar beleg e vo divontet ar c'hloc'hdiig pa vo bet gwerzhet ar savadur. Dav 'vo ivez diblasañ ar c'halvar war un dachenn all.\nFent nevez a zo da souten dre an internet\nMo'Coz, setu anv ur gevredigezh a zo gant ar pal krouiñ, brudañ ha ledañ fent e Breizh. Un heuliadennig, Koumoul e anv a zo o sevel hag ezhomm arc'hant a zo.\nSellit ouzh ar pennad kentañ, c'hoariet gant Marion Gwenn ha Loeiza Beauvir :\nNag a drubuilh er c'houmoul. Dav gouzout 'zo ur scoop en heuliadennig... Ur vaouez eo an ankou ! Ya, piv 'nije kredet...\nKoumoul a ginnigo div vunutenn a filmig fent e brezhoneg, kement all e galleg. Pep abadenn a vo filmet div wech neuze.\nEvit kas ar raktres war-raok 'zo ezhomm gwenneien, 14 000 Euro evit 10 abadenn div wech div vunutenn. Ar galv 'zo roet : ma fell deoc'h difenn ar fent deus ar vro, mo' kozh 'pera, emgav war Le Pot Commun evit souten Koumoul.


Paul Ollendorff - Wikipedia\nMerk an embanner, cir. 1890.\nPalestine et Syrie (1912) e ti Paul Ollendorff, Paris, 50, Chaussée d'Antin\nPaul Ollendorff, ganet d'ar 24 a viz C'hwevrer 1851 ha marvet d'ar 15 a viz Kerzu 1920 e Choisy-au-Bac, a oa un embanner ha levrdiour gall. Krouet en devoa un ti-embann ma voe embannet meur a levr diwar zorn Guy de Maupassant.\nMab e oa da Henri-Godefroy Ollendorff, deuet eus Pologn. e dad en devoa savet ul levr anvet Nouvelle Méthode pour apprendre à parler, écrire une langue en six mois hag a reas berzh bras. Da gentañ e vevas ar vugale, Paul, e vreur henañ Gustave, e c'hoar Mina hag o mamm Dorothéa Ollendorff-Pincus, eus gwerzh levrioù o zad e Pariz, rue de Richelieu : er straed-se eo, en niverenn 28 bis, ma tigoras Paul Ollendorff e levrdi dezhañ en 1875. Da gentañ ec'h embannas pezhioù-c'hoari, evel re Georges Ohnet a oa bet nac'het gant an embanner Calmann Lévy : gant Le Maître de forges (1882) e reas berzh bras hag e sachas brud war e anv. Goude e voe tro Guy de Maupassant a roas dezhañ Le Horla (1887), ha goude e teuas daou romant kentañ Octave Mirbeau, Alphonse Allais, Paul Adam, Jean Lorrain, Paul Féval, Abel Hermant, Willy, Jules Renard, Fernand Vandérem … ken na oa ouzhpenn 2 000 titl e katalog 1896.\nEn 1898, goude graet berzh gant e levrdi, La Librairie Ollendorff, setu Paul da sevel, gant mignoned dezhañ, ar Société d'Éditions littéraires et artistiques, diazezet en 50 rue de la Chaussée-d'Antin. Ha Colette hag André Theuriet da vont gant an ti-embann nevez. Bloaz goude, en Here 1889, e c'houlennas Gustave Ollendorff an titl a chevalier de la Légion d'honneur evit e vreur Paul.\nE Mae 1902 e roas Paul Ollendorff lañs d'un dastumad nevez a levrioù keinet, e 3,50 lur, kinniget evel un doare-embann nevez, ar « romantoù poblek skeudennaouet » (gant Géo Dupuis, José Roy, etc.), met ne reas ket berzh. Adalek 1904 e seblantas ar stal mont da stalig. Dipitet an den, lakaet a-gostez gant e gevredidi, ma werzhas e rannoù da brenañ ar gazetenn Gil Blas, a zilezas en 1911.\nNotenn gant Pierre Michel db. Paul Ollendorf, en Dictionnaire Octave Mirbeau, en linenn. E « Mirbeau, Ollendorff et les droits d’auteur », Cahiers Octave Mirbeau, Numéro 12 (2005) ha Numéro 14 (2007).\n↑ E Gallica : http://gallica.bnf.fr/ark:/12148/bpt6k64884393\n↑ Fichenn db. Mirbeau \nAdtapet diwar « https://br.wikipedia.org/w/index.php?title=Paul_Ollendorff&oldid=1823649 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/15 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/15\nprizon, en em dennaz en Galile. (13) Hag o veza kuiteet Nazaret, e teuaz da choum e Cafernaüm, kear arvorec, var harzou Zabulon ha Neftali ; (14) hag evel-se e oe accomplisset ar pez a oa bet lavaret evel-hen dre ar profet Izaias : (15) Douar Zabulon ha douar Neftali, var hent ar mor, en tu-all d’ar Jourdan, Galile ar Jentiled ! (16) Ar bobl a oa azezet en devalijen, he deuz gwelet eur sclerijen vraz ; hag en em zavet eo ar sclerijen var ar re a oa azezet en bro hag en skeud ar maro.\n(17) Adaleg neuze Jesus a gommansaz da brezeg ha da lavaret : En em gonvertissit, rag rouantelez an envou a zo tost.\n(18) Ha Jesus, en eur vale a-hed mor Galile, a velaz daou vreur, Simon, a c’halver Per, hag Andre he vreur, o teurel ho rouejou er mor ; rag pesketerien e oant. (19) Hag e lavaraz dezhe : Deut var va learc’h, ha me a raio ac’hanoc’h pesketerien tud. (20) Hag int rag-tal, o lezel ho rouejou, a heuliaz anezhan. (21) Hag ac’hane o vond araog, e velaz daou vreur all, Jakes, mab Zebede, ha Ian he vreur, en eur vag, gant Zebede ho zad, o tressa ho rouejou, hag e c’halvaz anezhe. (22) Hag int rag-tal o lezel ar vag hag ho zad, a heuliaz anezhan.\n(2) Ha Jesus a iea dre an holl C’halile, o kelen en ho zinagogou, hag o prezeg aviel rouantelez Doue, hag o iac’haad kement klenved, ha kement infirmite a oa e-touez ar bobl. (2) Hag ar vrud anezhan a ieaz dre an holl Siri ; hag e tigassent dezhan an holl dud klanv ha dalc’het gant meur a glenved hag a wall-boan, hag ar re dalc’het gant an drouk-spered, hag ar re loarec, hag ar re baralitic ; hag hen a iac’hae anezhe. (25) Ha mareadou braz a dud a heuliaz anezhan euz a C’halile, hag euz a Zecapolis, euz a Jerusalem, euz ar Jude, hag euz an tu-all d’ar Jourdan.\nHOGEN, o velet ar bobl, Jesus a bignaz var eur menez ; hag o veza azezet, he ziskibien a dostaaz outhan. (2) Hag o tigeri he c’henou, e kelenne anezhe, en eur lavaret :\n(3) Eürus ar re baour er spered rag rouantelez an envou a zo dezhe. (4) Eürus ar re a zo er glac’har ; rag consolet e vezint. (5) Eürus ar re douç ; rag int a herito deuz an douar. (6) Eürus ar re ho deuz naoun ha sec’hed euz ar justis ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/15&oldid=125244 »


Kan Etrebroadel al Labourerien - Wikipedia\nTon an Internationale\nKan Etrebroadel al Labourerien, pe Kanaouenn etrevroadel al labourerion, anavezet ivez evel Kan an Dispac'h(Daveoù a vank), a zo ur ganaouenn anavezet evel an Internationale e galleg, savet gant Eugène Pottier e 1871.\nMeur a stumm brezhonek zo anavezet, pemp anezho d'an nebeutañ Unan zo bet savet gant Charlez Rolland hag embannet gant Camille Le Mercier d'Erm e-barzh La Bretagne libertaire, e 1921, unan all gant Marcel Hamon, kannad komunour goude an Eil Brezel-bed. Setu amañ unan all c'hoazh :\nWar sav ! Va breudeur, ret eo sevel\nAr paour 'zo o tuiñ gant an naon\nAr skiant a lâr a vouezh uhel\n'N em gannañ start, skeiñ hep tamm aon !\nSkuizh omp aet, re bell omp bet deñved,\nMevelien gaezh, war sav, war sav !\nUr bed all gwelloc'h a vo savet\nLec'h ma vimp mestr hep bezañ sklav.\nSed an emgann diwezhañ\nHoll war sav ha warc'hoazh\nE kerzho unanet\nAr pobloù skoaz ouzh skoaz.\nMestr bras ebet ne c'hell hor sikour\nNa doue na priñs nag un all !\nYann Gouer, pesketaer ha micherour\nDeuit war hol lerc'h da reiñ ar brall\nLaeron vras, c'hwi 'vo lakaet izel,\nNi 'zesko d'an dud gwelout sklaer\nHa breman c'hwezhet tan hor c'hovel\nWar'n houarn tomm 'vo lopet taer.\nAr stad hor gwask, al lezenn ivez\n'N em wadañ 'rankomp 'vit netra\nHor poan daoust da betra e talvez ?\nDa vevañ tud gant hon peadra !\nParomp holl, frankiz'zo da bep den\nHa ni 'vez mac'het gwashoc'h-gwazh\nMar karomp 'vint ket mestr da viken\nDeut eo ar c'houlz cheñch penn d'ar vazh!\nEn ur film eus 1938, graet gant Marcel Cachin, penn bras eus ar PCF, e weler tud o kanañ Sed an emgann diwezhañ e pont-an Abad\n↑ Yann-Ber Piriou, e-barzh De Bretagne et d'ailleurs, Skol Vreizh, 2004, p. 154\n↑ L'Internationale en breton, el lec'hienn Follenn\n↑ War un ton stourm, Levrig kanaouennoù Breizhistance\nSellet er Wikimammenn : Kan Etrebroadel al Labourerien.\nCharlez Rolland kanet gant Marthe Vassalo.\nAdtapet diwar « https://br.wikipedia.org/w/index.php?title=Kan_Etrebroadel_al_Labourerien&oldid=1914077 »\nKemmoù diwezhañ degaset d'ar bajenn-mañ d'an 28 Her 2021, da 10:40.


Pajenn:Fenelon - Digweziou Telemaq mab Ulyss.djvu/46 - Wikimammenn\nPajenn:Fenelon - Digweziou Telemaq mab Ulyss.djvu/46\ngollo a ré hé unan tro ar béd, évit rei d’an dud an dévéziou hag an nosvéziou gant pép amzer. Apollon, dibourc’het euz hé saézennou, ne gavaz nétra qén da ober német dioual loéned ar roué Admet. Gant ar binvijou a c’hoarié ; hag an oll messaérien a zeué dindan an huloc’h évit hé silaou. Péteg henn ho dévoa bévet en eur doaré gwéz ; ne wient német maéza al loéned, ho krévia, ho gôrô, hag ober fourmach : an oll méaziou a oa ével eur gwéléac’h.\nApollon a ziscouézaz dézo ar sqianchou a ell servichout da laqaat ar vuez da véza dudiussoc’h. Cana a ré ar fleuriou euz a béré en em gurun an névez amzer, ar c’houéz mad a sqign, har ar glazennou a ziouan dindan hé gaméjou. Goudé é cané an nosvéziou déliciuz euz an han, hag an aézennou leun a frescadurez. Qémesq a ré ivé en hé ganaouennou ar frouez alaouret gant péré an discar-amzer a c’hopr ar gounidéïen. En divez é tiscouézé ar c’hoajou ténval a c’holo ar ménéziou, hag ar stanqennou doun, é péré ar stériou, en eur trei ha distrei, a van c’hoari er prajéïer. Evel-sé é tiscaz d’an dud diwar ar méaz a bébez vréou a ell béza leun ho buez, gant ma ouzint tanva ar péz hén deuz an natur a vad. Hép dalé, ar messaérien a oé évrussoc’h éguet ar rouéed ; hag ho logou a c’holoé ar plijaduriou glan\n↑ E galleq : dépouillé.\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/46&oldid=116706 »\nKemmoù diwezhañ degaset d'ar bajenn-mañ d'an 30 Mez 2018, da 21:14.


DELLA™ Truck transport from Irkutsk to Voronezh (find backway trucks for freight transportation Irkutsk - Voronezh)\n12.07–12.09 Available and backway transport. Truck transport Irkutsk Oblast — Voronezh Oblast\nIrkutsk (RU) — Voronezh region. (RU) tilt 22 t 90 m³\nIrkutsk (RU) — Voronezh region. (RU) tilt 20 t 82 m³\nAngarsk (RU) — Voronezh region. (RU) tilt 20 t 82 m³\nAngarsk (RU) — Voronezh region. (RU) tilt 22 t 90 m³\nBratsk (RU) — Voronezh region. (RU) tilt 20 t 90 m³\nTrucks for truck transport Irkutsk obl. — Voronezh obl., nearby regions:


Ellig - Wikipedia\nAn ellig, pe ar c'hwipig, pe c'hoazh ar c'hlitoris a zo anezhañ un organ sonnidik eus ar c'hourzh a vez kavet war c'horf an holl vronneged (estreget an ekidneed) ha daou spesad laboused (ar c'hasoar hag ar struskañval). Emañ etre ar muzelloù bras hag a-us d'ar muzelloù bihan.\nDiwar tresadenn Amphis. Troet gant ar strollad GAST! e 2014\nAr veskenn hag ar c'habellig eo rannoù diavaez an ellig. E-barzh ar c'horf e kaver peulioù an ellig, ar c'horf keviaouek ha bulboù rakkambr ar forzh a c'hellont bezañ perzh eus an ellig ivez.\nEr c'hourzh emañ an ellig, gwarezet dindan ar muzelloù bras hag e traoñ ar c'haezour. En em gavout a ra ar muzelloù bihan asambles dindanañ.\nNervaouet stank eo an ellig, unan eus organoù kizidikañ korf un den eo, hag hini kizidikañ al lodenn genel.\nAr broudad kaset gant an atizañ a zegas chenchamantoù a bep seurt : lec'hiadenn gouzoug ar grozh, pH ar forzh, al lardigenniñ, oksigenañ, gwrezverk ar c'horf.\nUr roll pennañ en deus er broudad seksel hag ar blijadur seksel.\n1 Kalc'h ar merc'hed\n2 Benveg ar blijadur\n4 Re vras, re vihan\nKalc'h ar merc'hedAozañ\nHeñvel eo ellig ar merc'hed ouzh kalc'h ar baotred, n'eo ket dre e vent, anat a-walc'h, met abalamour m'en deus ur vezenn, ur pod-mezenn, un nervenn liammet ouzh an empenn. 8 pe 10 cm hed zo dehañ, ha 3 pe 6 cm a ledander. Ne denn ket d'ur bizenn, met d'ur berenn.\nTud zo a lavar eo kalc'h ar merc'hed: kaletaat a ra ivez evel hini ar baotred.\nBenveg ar blijadurAozañ\nEus e flourañ e teu ar brasañ plijadur d'ar merc'hed. Se zo kaoz e vez troc'het digant ar merc'hed e pobloù zo, ma klasker mirout ouzh ar merc'hed da gaout plijadur gant o c'horf.\nGant Hippokrates e veze graet anezhañ « ar servijer a bed an ostizien » hag a soñje e oa organ plijadur ar merc'hed. Krediñ a rae ivez e oa un « had » gant ar merc'hed, hag e oa o glizh, hag e rankent kaout ur gridienn evit bout brazezet. Er Grennamzer, hervez ar gelennadurezh-se, ha daoust d'an disfiz a vage an Iliz ouzh plijadurezhioù ar c'horf, e veze aliet ar merc'hed gant ar vedisined da ober hervez doareoù (iskis deomp) da vezañ frouezhus : lakaat eoul frondus war ur biz ha frotañ an ellig en ur ober ur seurt klec'h gant ar biz.\nEr skridoù medisinerezh ec'h anavezer an ellig abaoe ar XVIvet kantved. Er bloavezh 1559 e voe embannet gant Realdo Colombo (pe Matteo Renaldo Colombo), kelenner surjianerezh eSkol-veur Padova, al levr De re anatomica ma teskrive ennañ lec'h plijadur ar vaouez. Gabriele Falloppio, a gemeras lec'h Realdo Colombo, en deus lavaret ivez bezañ dizoloer kentañ an ellig.\nEr XVIIvet kantved e voe dizarbennet an daou ziskleriadur-se gant ur medisin danat a lavaras e oa anavet an ellig abaoe an IIvet kantved.\nRe vras, re vihanAozañ\nLavaret e vez e vez re vras elligoù merc'hed zo a-wechoù. Met ral eo memes tra.\nTroc'hañ an ellig a vez graet e kornioù eus ar bed, e broioù zo eus Afrika dreist-holl, met en Europa ivez gant enbroidi zo. Kondaonet eo an ober-se en anv Gwirioù Mab-Den.\nRevelezh an dud\nToullañ an ellig\n(en) Cégep de Baie-Comeau Québec \nLe clitoris, ce cher inconnu, film savet gant Michèle Dominici, Variety Moszinski ha Stephen Firmin\nUn petit bout de bonheur, Rosemonde Pujol, Editions Jean-Claude Gawsewitch, 2007.\nAdtapet diwar « https://br.wikipedia.org/w/index.php?title=Ellig&oldid=1901406 »\nDernière modification le 27 Ebr 2021, à 21:17\nKemmoù diwezhañ degaset d'ar bajenn-mañ d'an 27 Ebr 2021, da 21:17.


Le Télégramme - Spered ar vro - Fine Darcel. Bevet ar c’hrampouezh !\nFine Darcel. Bevet ar c’hrampouezh !\nPublié le 24 janvier 2018 à 17h38 Modifié le 24 janvier 2018 à 17h55\nPrest eo Fine da dreiñ krampouezh en he c'harrdi evit gouel Maria Chandelour.\nA-benn eizhtez, d’an 2 a viz C’hwevrer, e vo lidet gouel Maria Chandelour. Pennad-kaoz gant Joséphine Darcel, bet krampouezherez er vro Pourlet a-hed he buhez.\nFine, a-viskoazh ho peus fardet krampouezh ?\nMe zo ganet ‘ba 1938 ‘ba Laoulan, ‘tal ar Gemene, just a-raok ar brezel. Get ma mamm ‘m eus desket gober krampouezh. Ne vize ket graet bamdez. Graet ‘vize d’ar gwener, rak d’ar c’houlz-se ‘vize vijil d’an deiz-se, ne vize ket debret kig. Graet ‘vize krampouezh get amanenn, peotramant un u, met pas muioc’h. Me ‘yae da glask un u ‘barzh an neizh hag a lakae melen-u ‘barzh al lard àr ar boelon, ha me ‘ouarne ar gwenn da lakaat àr ma c’hrampouezhenn. Meur a wezh ‘vize ket trawalc’h a uioù evit gober un u da bep unan. Ni ‘oemp ket ni pinvik !\nSoñj ho peus eus gouel ar gouloù gwechall ?\nNi ‘lâra gouel Maria Chandelour. ‘Ba lod an tier e vize graet krampouezh da laezh ha galetez ivez get un tamm avaloù-douar. Meur a wezh, mamm, evit gober plijadur deomp, a rae bignez, hag a vize fritet. Olala, se ‘vize mat ! Lakaet e vize ivez skudelloù en-dro d’ar boelon evit lakaat al laezh ribod da zisklasiñ, hag ar grampouezherez a lakae ur grampouezhenn danav ‘ba pep skudell da drempiñ. Ha pa arrue an dud ‘barzh an ti neuze, pep hani ‘noe e skudell, a vize debret get ul loe. Me ‘ra-me berped.\nPeseurt mod ho poa choazet ho micher ?\nPa oen bet da gomañs ‘ba ti ur grampouezherez, lod an dud a lâre dezhi : « ho matezh ‘ra krampouezh tanavoc’h evidoc’h ». Komañs a rae an dud d’ober mel din ‘mod-se ! El-se ‘m eus enkourajet d’ober ! ‘Ba Lokmalo ‘m eus komañset ‘barzh ar c’hav, ‘ba ma zi. Me ‘laboure bamdez ‘met d’al lun. Me ‘save kourz da vitin. D’ar sadorn ‘saven da div eur. Mod arall, bamdez ‘saven da beder eur, me ‘rae ma bras evit tout ma devezh… El-se durant 27 vlez !\nPet krampouezhenn a veze graet ganeoc’h bemdez ?\n‘M eus ket kontet james, met reoù gwinnizh du ‘raen seizh douzennad hanter ‘ba un eur, ‘m eus ket gallet james gober muioc’h ! D’ar gwener ‘mize ur bochad tud ‘tonet evit an dimezioù, an euredoù… ha lan a douzennoù d’ober ! ‘Ba du-se ‘mize teir boelon, ha pa raen merenn d’an dud, unan pe div a ma merc’hed a vize dalc’hmat o sikour ac’hanin. Bout ‘m eus bet muioc’h evit 80 den da greisteiz, surtout en-dro d’ar gouelioù. Ma zi ‘oe ket forzh bras, peder daol am boe. ‘Benn ‘vize un nebeud tud o vonet kuit ‘vize disklabezet an daol founnapl !\nHa dalc’het ho peus d’ober abaoe oc’h war ho leve ?\nEr blez 1998 ‘moe arestet ha daet ‘ba Malgeneg. Me ‘lâre : « ‘rin ket krampouezh ken », ha ‘m eus ket arestet ! Oblijet d’ober, ne zebran ket ‘met krampouezh da vitin, ne zebran ket bara. Hag àr-lerc’h, bout ‘oe tud hag a oe klianted du-se ‘ba Lokmalo a c’houlenne « penaos ‘mañ an traoù get Fine ? Marse e ray krampouezh din ? » Lañset an traoù c’hoazh amañ, hag èl-se ‘oa aet ma flijadur en-dro ! Bremañ, me ‘beda kamaraded hag e lâran dezhe : deuit, deiz-mañ-deiz ‘vo graet. Tout an dud ‘vez koutant !\nPetra eo ho sekred evit fardañ krampouezh ?\nDa gomañs, c’hwi ‘vrasa ar bras get ho taou zorn, ha lakaat bannigoù dour yen, faot a ra merat ! Ha pa vezit oc’h ober ho pras emañ ret deoc’h karout anezhañ. Sellit doc’htañ ha lârit « brav eo ma bras ». Gwell e kerzha an traoù ganeoc’h ! El-se, pa gomañsit ho krampouezh àr-lerc’h, monet a ra an traoù o-gunan.\ngouel Maria Chandelour : la Chandeleur\nober vijil : faire maigre\ndisklasiñ : réchauffer\nbignez : des beignets\nbras : de la pâte\ndisklabeziñ : débarrasser.


Kaozeal:Priedelezh - Wikipedia\nTestenn ouzhpennet pa oa bet ouzhpennet ganin e c'hellfe ivez ar briedelezh tennañ da goubladoù goured ha maouezed:\n"pe a-wechoù, abaoe nevezik zo, etre daou waz pe div vaouez" ????\nPetra 'dalv ez-reis "nevezik 'zo"? kant vloaz? mil? ne gont nemet ar pezh a gaver e Kornôg Europa?\n"UU ministers have been performing same-sex unions since at least the late 1960s":\nDiwar Unitarian Universalism\n"1989: October 1: Denmark: World's first legal modern same-sex civil union called "registered partnership"\nDiwar Timeline of same-sex marriage\nLennit ivez: History of same-sex unions\n--Neal (Kaozeal) 8 Gou 2007 da 20:50 (UTC)\n2 Diverkañ pennadoù\n3 Niver a stadoù ma c'heller paotred dimeziñ gant paotred ha mouezed gant maouezed\nDaveoù[kemmañ ar vammenn]\nKontañ a ra ar pezh a zo e Breizh da gentañ, e-kichen da-c'houde, hag un tamm pelloc'h war-lerc'h: betek-hen eo e Breizh emañ an darn vuiañ eus ar vrezhonegerien hag e vez kelennet brezhoneg er skolioù, met gwir eo n'on ket bet o welet er planedennoù all. A-hend-all ne ouien ket\ne oas o vont da glask da zaveoù gant ar "Unitarian Universalism" a seblant ken hollvedel hag ar republik c'hall,\ne oa "partnership" memes tra evel priedelezh, un tamm evel an dimeziñ etre Berlusconi hag AC Milano moarvat, met ur gentel saozneg zo mat da gaout.\nEvel just e c'hallez treiñ ar pennadoù dedennus-se, ha kregiñ, war-lerc'h tro ar strollad komunourien, hini an ilizoù kristen. Plijet gant doue an unitarianed ma ne vo ket mesket pep tra. Bianchi-Bihan 9 Gou 2007 da 04:21 (UTC)\nPeurliesañ e vez termenet an traoù en un doare hollek ha da c'houde en un doare spishoc'h - pa reer ar c'hontrol e vez meneget "e Breizh" da skouer.\nUr skouer e oa "Unitarian Universalism". Ne welan ket perak e vefe ur skouer washoc'h evit eben.\nYa, ur "registered partnership" a c'hell bezañ ar memes tra evel "priedelezh" hervez an daore ma vez graet ez-lezennel eus ar priedelezh er vro-mañ'r-vro.\nNetra da welet gant ar gomunouriezh.\nNeal (Kaozeal) 9 Gou 2007 da 07:18 (UTC)\n: Lennit History of same-sex unions a-raok skrivañ teraoù evel-hen: "E broioù zo, abaoe penn-kentañ ar XXIañ, e vez graet dimezioù etre paotred pe etre maouezed." Neal (Kaozeal) 9 Gou 2007 da 07:21 (UTC)\nKavout a ri talvoudus an destennig-mañ marteze (diwar Neutral point of view/FAQ):\nYes, it is, especially when dealing with articles that require an international perspective. The presence of articles written from a United States or European Anglophone perspective is simply a reflection of the fact that there are many U.S. and European Anglophone people working on the project, which in turn is a reflection of the fact that so many of them are online. This is an ongoing problem that should be corrected by active collaboration from people from other countries. But rather than introducing their own cultural bias, they should seek to improve articles by removing any examples of cultural bias that they encounter, or making readers aware of them. A special WikiProject has been set up to deal with this problem. This is not only a problem in the English Wikipedia. The French Language Wikipedia may reflect a French bias, the Japanese Wikipedia may reflect a Japanese bias, and so on."\nDa lâret eo: kudenn ebet evit komz eus Breizh hag ar pezh a c'hoarvez eno. Mat hen ober ivez evel-just evit an abegoù bet roet ganit. Ret eo termeniñ ur c'heal pe ur fed e tremenoù hollek da gentañ e digoradur ur pennad avat.\n--Neal (Kaozeal) 9 Gou 2007 da 07:28 (UTC)\nAr pennad-mañ a zo priedelezh, un dra anavezet e Breizh a-hed an istor. An unaniezhoù all, kozh pe nevez, zo danvez ur pennad all a c'halli sevel pa gari. Bianchi-Bihan 9 Gou 2007 da 08:38 (UTC)\njustamant - a-du penn-da-benn ganit: "priedelezh" eo titl ar pennad-mañ ha n'eo ket "priedelezh e Breizh". Ur rannbennad a c'hellfe bezañ "priedelezh e Breizh" hep kudenn ebet, met dre m'az eo hollek ha ledan an titl e rank bezañ ken ledan ha ken hollek all an digoradur. N'eo ket dav sevel ur pennad all: skrivañ diwar-benn ar pezh a gaver en titl a vefe trawalc'h din. --Neal (Kaozeal) 9 Gou 2007 da 09:25 (UTC)\nPa blant Neal e fri en ur pennad eo e vennozhioù-eñ a rank bezañ e-barzh. Setu an neptuegezh hervezañ. Aesoc'h e vije ma lavarfes peseurt tachennoù a virez dit, hag a zo berzet ouzh ar re all. Bianchi-Bihan 9 Gou 2007 da 13:06 (UTC)\nDiverkañ pennadoù[kemmañ ar vammenn]\nN'eo ket peogwir eo bet boulc'het ur pennad gant ur c'henlabourer bennak ma c'hell bezañ distrujet ganti/añ hep abeg ebet ha/pe hep goulenn ali ar gumuniezh rak n'eo ket perc'hen ar pennaozer war ur pennad, perc'hen warnañ eo ar gumuniezh. Restaolet ar pennad-mañ. Merour (Neal) (Kaozeal) 9 Gou 2007 da 14:12 (UTC)\nRestaolet d'ar Perc'henn. Bianchi-Bihan 9 Gou 2007 da 16:28 (UTC)\nNiver a stadoù ma c'heller paotred dimeziñ gant paotred ha mouezed gant maouezed[kemmañ ar vammenn]\nne gomprenan ket perak out ken chalet all gant ar fed ma c'hell paotred dimeziñ gant paotred ha maouezed gant maouezed. Ouzhpenn, dre fellout kousto pe gousto menegiñ an niver (bihan pe vras, ne vern) a vroipù ma c'hell dimeziñ paotred gant paotred pe maouzed gant maouezed e faziez - sell mat ouzh ar sifroù ur wezh all ha klask reizhañ ar fazioù silet e-barzh. (a clue: Laouenoc'h e vi rak izeloc'h eo an niver a vroioù/stadoù evit ar re meneget ganit...) Neal (Kaozeal) 12 Gou 2007 da 20:45 (UTC)\nRev[kemmañ ar vammenn]\nNe gomprenan ket perak e teu an aotrou merour da glask rev adarre. Klasket em boa boulc'hañ ur pennad, labourat sioul d'e sevel dereat, dic'hoantet on bet gant da zoareoù tagnous ur wech ouzhpenn. Lezet em eus an dachenn gant he Mestr, ha n'eo ket laouen c'hoazh.\nHa pa gomzer eus levenez, me ne vin laouen nemet pa baouezi gant da zoareoù, hag unan anezho zo klask lakaat da grediñ e c'hallan laouenaat pe tristaat gant dimezioù etre tud zo, pe gant un niver da lakaat en ur pennad. Ne yan ket da welout peseurt sifroù a lakaez ez pennadoù, gerontofiliezh pe komunouriezh, ha ne ran forzh. Bianchi-Bihan 13 Gou 2007 da 03:31 (UTC)\nSetu ma respont diwezhañ. Ne skrivin ket pelloc'h diwar-benn an afer-mañ.\nGwelloc'h e vije bet dit kregiñ gant ar frazenn-se, nebeutoc'h a amzer a vije bet kollet. Bianchi-Bihan 13 Gou 2007 da 09:33 (UTC)\n1. Da gentañ holl n'eo perc'henn den ebet war ur pennad bennak bet boulc'het ganti/añ pe get. Kemmet a c'hell bezañ an holl bennadoù gant an holl implijerion/ezed:\n"N'eo ket ret goulenn asant an hini ma oa bet boulc'het ar pennad gantañ/i bewech mar fell dit labourat warnañ pe e reizhañ. N'eus den ebet a gement zo perc'henn war ur pennad eus ar Wikipedia e gwirionez. Seven eo neoazh mont d'ar bajenn gaozeal ha displegañ da abegoù ha gortoz ma vije respontet dit a-raok kas da-benn kemmoù bras pe kemmoù a c'hellfe sevel tabut diwar o fenn" (diwar Fallvarchoù boas\n2. Ar gwir o deus ar verourion koulz hag ar re all da gemer gemmañ pennadoù ha da reiñ o soñj personel. Amañ eo bet diforc'het mat an degouezhioù p'am eus kemeret perzh evel implijer boutin hag an degouezhioù p'am eus kemeret perh evel merour.\n3. Diaes e vefe lakaat an dud da grediñ, d'am soñj, penaos e c'hellfe bezañ lakaat da "rev" ar fed m'eo bet ouzhpennet ganin da dermenadur pennañ ar pennad-mañ en digoradur ar frazenning-mañ:\n"Ar briedelezh eo ar stad a vuhez a zo bet aozet, dre un emglev hervez al lezenn, etre ur paotr (ar pried, ar gwaz pe an ozhac'h), hag ur plac'h (ar bried pe ar wreg), pe a-wechoù ivez etre daou waz pe div vaouez hervez lezennoù un nebeud broioù zo, en oad da zimeziñ hervez al lezenn da sevel un tiegezh"\n4. Ganit eo bet freuzet ar pennad-mañ da vat koulskoude dre e c'houllonderiñ hag klask e diverkañ hep goulenn asant ar gumununiezh. Ur wezh all: n'out ket-te perc'henn war pennad ebet, zoken ar re bet savet ganit penn-da-benn.\n5. Mar fell ditr kaozeal eus pennadoù kae kentoc'h war ar pajennoù kaozeal stag oute. Arabat klask meskañ pep tra adarre. N'eo ket ar ger "komunouriezh" ur ger hud - da lârete eo n'eo ket peogwir e lârez hag e adlârez "komunour" ac'hanon ma vo reizh an traoù all a lârez diwar-bbenn ar pennad-mañ.\n6. Ret e vo din reizhañ ar fazioù bet lakaet er pennad-mañ ganit. Bez ar vadelezh da deurel ur sell ha klask kompren ar fazioù-se bet silet er pennad-mañ dre da faot.\n7. Kloz ar gaozeadenn-mañ ganin.\n--Neal (Kaozeal) 13 Gou 2007 da 09:12 (UTC)\nUr wech ouzhpenn e lar daou pe dri gaou an aotrou merour: n'em eus graet anv ebet anezhañ, nemet merour e ve. Met pep digarez zo mat dezhañ da glask rev. Bianchi-Bihan 13 Gou 2007 da 09:42 (UTC)\nTreuzkasoù[kemmañ ar vammenn]\nKavout a ran reizh ar fed m'eo bet kaset ul lodenn eus an destenn d'ur pennad all gouestlet da dem an Dimezioù etre paotred pe etre maouezed bet kaset da-benn gant Bianchi-Bihan. Evit sklaeraat an traoù avat e vefe mat kompren em boa ouzhpennet an tammig testenn-mañ:\n"E 2004 avat e oa bet votet ar C'hevread Keodedel civil partnership) er Rounatelezh Unanet o reiñ da goubladoù heñvelrevidi/ezed an hevelep deverioù ha gwirioù dimeziñ evit an aralrevidi/ezed met dindan un anv disheñvel diouzh "priedelezh"."\nevit klokaat an destenn-mañ da heul savet gant Bianchi-Bihan:\n"E Bro-Saoz e oa bet votet an Nullity of Marriage Act e 1971, a embann fraezh n'eus ket a zimeziñ pa vez tud eus ar memes reizh."\nA galon, Neal (Kaozeal) 17 Gou 2007 da 07:56 (UTC)\npellaat[kemmañ ar vammenn]\nUr pennad all a zo, abaoe ur frapad, evel a ouzout walc'h, evit degemer ar seurt danvez a groge da zigempouezañ ar pennad-mañ, o pellaat diouzh ar penndanvez anezhañ. Ganit em eus desket c'hoari gant kas-adkas. Bianchi-Bihan 17 Gou 2007 da 12:07 (UTC)\nEilet diwar ma evezhiadenn gent ha lakaet e druz: "Kavout a ran reizh ar fed m'eo bet kaset ul lodenn eus an destenn d'ur pennad all gouestlet da dem an Dimezioù etre paotred pe etre maouezed bet kaset da-benn gant Bianchi-Bihan." Neal (Kaozeal) 17 Gou 2007 da 13:20 (UTC)\nKomprenet em boa adal ar wech kentañ. Bianchi-Bihan 17 Gou 2007 da 15:11 (UTC)\nAdtapet diwar « https://br.wikipedia.org/w/index.php?title=Kaozeal:Priedelezh&oldid=194452 »\nKemmoù diwezhañ degaset d'ar bajenn-mañ d'an 17 Gou 2007, da 15:11.


Pajenn:Morvan - Buez ar Zent, 1894.djvu/606 - Wikimammenn\nPajenn:Morvan - Buez ar Zent, 1894.djvu/606\nsavet evit tenna ar gaptived euz a dre zaouarn ann Turked. Remon, o veza kounje digant he dad, a skoaz raktal etrezek Barseloonn evit goulenn beza resevet enn Urs-se. Resevet e oue gant sant Per Nolask.\nA benn tri bloaz goude beza great he veuiou, e oue kaset he-unan d’ann Afrik, hag enn eur erruout e kear Aljer e prenaz eur maread kaptived. Mes kalz re all a jome c’hoaz ha n’en doa mui a arc’hant da baea ho ransoun. Neuze Remon a lavaraz d’ann Turked : « — Mar kirit lezel ar gaptived all-ze da zistrei ive d’ho bro, me ro d’ehoc’h va ger e vezo paet ho ransoun divezatoc’h, ha da c’hortoz, me jomo da gred evitho. » Great e oue evel a lavarear Zant ; ar gaptived a oue laosket holl da vont kuit, ha Remon a jomaz da gred evit ar re n’oa ket c’hoaz paet ho ransoun.\nRaktal ec’h en em lakeaz da brezeg ann Aviel d’ann Turked, petra bennag m’oa difennet ann dra-ze dindan boan a varo, ha bez’en devoue ann eur da c’hounit meur a hini anezho da feiz Jezuz-Krist. Mes diskuillet e oue d’ar gouarner, hag hema her c’houndaonaz da vervel dre ar peul. Ann nep a veze koundaonet d’ar seurt maro-ze a veze treuzet he gorf gant eur peul euz ann eil penn d’egile.\nAr Zant a zridaz he galoun gant ar joa pa glevaz pe seurt setans a ioa douget enn he enep. Goulskoude ar zetans-ma a oue chenchet enn eunn all hag her c’houndaone hebken da reseo taoliou baz var blantou he dreid; rak ann Turked o doa aoun da goll ar ransoun a ioa dleet d’ezho c’hoaz evit lod euz ar gaptived o doa lakeat e liberte. Hogen, Remon a gendalc’haz da brezeg enn despet d’ann taoliou baz en doa bet. Mes diskuillet e oue adarre d’ar gouarner, hag enn dro-ma ar gouarner a ordrenaz toulla he vuzellou d’ezhan ha staga outho eur potaillik hag a ioa alc’houez varnhan. Goudeze e reaz he deuler enn eur prizoun tenval dindan ann douar, hag ar Zant a dremenaz eiz miz er prizoun heuzuz-se, karget a jadennou hag he c’hinou ato alc’houezet nemed da vare ann tammou prejou a veze servichet d’ezhan.\nAbarz ar fin ec’h erruaz menac’h euz he Urs gant ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/606&oldid=137832 »


Pajenn:Pompery - Quelennou var labour pe gonnidegues an douar, 1851.djvu/46 - Wikimammenn\nPajenn:Pompery - Quelennou var labour pe gonnidegues an douar, 1851.djvu/46\nGuis mad ispicial en douarou sec’h ha losc.\nrou sec’h ha losc a ra ar muia vad troei glachen da servichout tremp. Ar guella traou dada evit troei glaz, zo ar guinis-tu, an irvinou ac eur seurt caol anaouet colza, ar melchen ru, etc. Eller caout segal mad var it tu troed en e blun ; mes an dud, er vro mâ, en do caz troei eostou dober tremp, ha, dre guir, talvoudegues ar c’his-ze ned eo quet braz matreze en hon vro. Couscoude, ar c’hiz troei ar melchennou da lacat guinis, eb tremp al, en em squign e meur a lec’h gât talvoudeguès, divezatoc’h e comzin deus ar c’hiz-ze.\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/46&oldid=141538 »


Pajenn:Luzel - Koadalan.djvu/23 - Wikimammenn\nPajenn:Luzel - Koadalan.djvu/23\nkrog mad ann tan, a tolin en he greiz ar walenn-aour, o lâret d′ar zonerrienn : it d′hi c’hlask !\nDigasset a zo d′éhan ur vageres gant he bugel kenta newé-ganet, ha kalz a leaz gant-hi. Homan a tlee chomm c’houec’h miz er c′hastell hep gwelet den a-bed, zokenn he fried. Kant-skoed ar miz a vije paeet, lâret a ra neuze d′ehi : Me a vo lac’het breman, draillet munud evel kig-silzig, ha neuze laket en ur boudez. Ar boudez-se a vo laket en-kreiz ur bern teill-tomm, ha diou-wez bemdez, epad c’houec′h miz, da greiz-de ha da der-heur, a renkfet dont, un antér-heur bep gwez, da skuill leaz ho pronno a-uz d’ar boudez lec′h ma vin a bezio. Met diwallit mad a kouskfac’h epad ma véet o skuill ho leaz. A-ben\nc′houec’h miz, mar gret mad evel ma lâran, a savin em fez euz ar boudez, ha\nAdtapet diwar « https://br.wikisource.org/w/index.php?title=Pajenn:Luzel_-_Koadalan.djvu/23&oldid=133362 »


Poste Buhezour.ez DABU ampart ha startijennek\nPériode 9/7/22 --> 16/7/22\nLieu La Roche-Jaudy (22450)\nMission Ar C’hamp Marmouzien Koad ar C’hastell Du a zegemero 30 bugel etre 8 ha 12 bloaz. Labouret e vo e touez ur skipailh 5 (1 stajiad-ez DABU, 3 buhezour-ez hag 1 renerez). Kenlabouret e vo gant skipailh « L’Arbre à Lutik », ur gevredigezh kraperien gwez. Aozet e vo c’hoarioù tro-dro da Robin ar c’hoadoù. --- Ar vuhezourien a raio war-dro ar vugale/ E-karg e vint eus ar prantadoù buheziñ, meran buhez pemdez. Fardet e vo ar boued ganeomp hag ar vugale aozet e vo prantadoù buheziñ, beilhadegoù, kousket dindan teltennoù war un dachenn en ul lec’h brav abominapl er Roc’h-Jeödi. Ma 'z oc'h plijet, kasit o CV !\nProfil Klasket vez ur buhezour titlet (BAFA-DABU/ pe heñvel) - Un evezhier kouronkañ a vefe dreist - Bezañ en e aes e Brezhoneg - Tud gant intrudu, startijenn, ha youl. Gortozet eo ur CV hag ul lizer en em ginnig.\nRémunération Kevrad CEE – 308 euros net ar sizhun\nRemarques Gopret eo un devezh prientiñ (kevrad 8 devezh)\nContact Agathe Chapelain - chapelainagathe@gmail.com - 0752622568\nFiche modifiée le 2022-06-23 10:47:01


Pajenn:Instructioneu santel ar er gurionnéeu principal ag er religion, 1790.djvu/439 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/439\nma vou bannét tair gùéh é Pron en Overèn er-ré e hum bresantt de receu en Urheu sacrét, eid avertissein er Fidelèt de bédein Doué eit-t’ai, ha de zisclæriein mar hanàuant ar ou houst un defaut-benac ag er-ré hun nès merchét.\nEr-ré en dès ur benefice-benac idan ou dourn hac en dès droæd d’er presantein, e zou obligét idan boén a béhet marvel, (é spécial mar dai quêstion ag ur Bersonage), d’er rein d’en hani er méritt muyan ; de larèt-è, d’en hani e hanàuant gùellan ér stad de rantein chervige d’en Ilis. En dud-ce quênd gobér ou choæge, e zeli consultein en Eutru-Doué ha tud capabl d’ou secour én un affer a gonsequance èl honnéh. Ne zeliant quet enta seèllèt doh ou interèss, na bout douguét eit ou hærènt drès er-ré-ral, na cheleuèt er-ré e zehai d’ou fedein pé de guenig tehai un dra-benac, eit ou ingagein d’ou choæge-int pé ou amièt. Ne fautehai meit quemènt-ce eit commettein ur simoni, péhani e gonsist é trafiquein guet en treu santel. Eèllein e rér hum rantein cablus ag en torfæt infam-ze é tair-fæçon : 1.° A pe rér argant pé un dra-benac e tall argant, eit en dout un dra spirituel ; pé ma receuér pé argant pé ur chervige-benac eit rein un\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/439&oldid=129002 »


Pajenn:Morvan - Buez ar Zent, 1894.djvu/526 - Wikimammenn\nPajenn:Morvan - Buez ar Zent, 1894.djvu/526\n28 a C’houere\nsant nazer ha sant sels\neuz ann env. Diskenn a eure var douar Breiz e kichen kear Dol, hag abarz nemeur e oue choazet evit kenta eskop ar gear-ma. Mes araok ann dra-ze en doa savet eur gouent evit loja ar venac’h a ioa oc’h ober koumpagnunez d’ezhan, hag oa en em lakeat da gelenn ann dud divar dro var guirioneziou ar feiz.\nAnn dud-ma a ioa c’hoaz paianed, lod anezho ; lod all a ioa dija badezet, mes n’o doa nemed ann hano a gristen, hag ho buez a ioa ato paian. Ar Zant a labouraz betek he huanad diveza d’ho gounit holl da Zoue, ha ne c’houfe den lavaret pegement a boan a gemeraz evit skleraat ho sperejou ha lamet ann dizursiou hag ar giziou fall euz ho zouez. Bez’e oue er memes amzer ho abostol, ho fastor hag ho zad, ha mervel a reaz erfin leun a veritou ha brudet dre he viraklou er bloaz 565 goude donedigez hor Zalver.\nPa erruaz ar zant-mae kear Dol, ann dud divar dro a ioa c’hoaz paianed, lod anezho. Lod all a ioa dija badezet, mes n’o doa nemed ann hano a gristen, hag ho buez a ioa ato paian. Lakit doun enn ho spered n’e ket aoualc’h beza bet badezet evit mont d’ar baradoz pa vezer deuet enn oad da anaout ar mad dioc’h ann drouk. Red eo, ouspenn, ren eur vuez e guirionez kristen, da lavaret eo, red eo miret a boent da boent gourc’hemennou Doue ha re ann Iliz.\nann eizved var’nn ugent a viz gouere\nSANT NAZER HA SANT SELS, MERZERIEN\nSant Nazer a ioa ganet e Rom a gerent nobl ha pinvidik. Ann abostol sant Per her gounezaz d’ar feiz, goudeze e oue badezet gant sant Lin. He vertuziou a greske gant he oad, hag ar brud euz he zantelez a rea da galz a dud dont da c’houlenn kuzul diganthan. Mes Doue a lakeaz enn he spered kuitaat Rom, ha setu hen enn hent goude beza guerzet lod euz he zanvez.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/526&oldid=137744 »


Pajenn:Le Clerc - Ma beaj Jeruzalem, 1902.djvu/31 - Wikimammenn\nPajenn:Le Clerc - Ma beaj Jeruzalem, 1902.djvu/31\n’vel e komz hag e kan an dud a renk izel. Skrivan a reont en yez o bro, dreist-holl ’boue hanter kant vla zo.\nWardro ar blavez 1850, tri anê, Roumanilh, Frederik Mistral hag Aubanel, droug enne o welet e teue o c’henvroiz da vean fæuz e-kenver yez koz o zado, en em glevaz evit labourad e-gevred d’hen hadzevel. En em lakat a rejont da brezeg, da skrivan danve-kan, ha da ganan i o-unan, *herr da m’hallent, ha dont a rejont a-benn deuz o zaul.\nGoneet gante ar bobl, e weljont abred o tont davete kement den yaouank a oa ’n o bro, goest da delc’hen eur bluen ha da riman. An holl dud a zoare zoken a yeaz a-du gante, hag a roaz dorn d’ê, da vihanan gant o yalc’h, pep-hini herve e c’halloud.\nHag an tri varz dioustu da zevel etreze eun unvaniez a rer anei ar felibrij, abalamour e ro Provansiz d’o barzed an hano a felibr, da laret eo, « kelenner ».\nHirie c’hoaz eo bev mad ha krenv o breuriez. Ha n’eo ket traoalc’h ’vite bean roet da yez ha da c’hizio ar Brovans an enor o devoa kollet : fellout a ra d’ê c’hoaz rei kalon d’an holl dud a volante vad a glask ober kement-all en peb korn euz bro Frans. Ha dre garante ’vit o Mamm-Vro e reont ze. Larout a reont, (ha me nan in ket eneb d’ê), larout a reont ec’h eo græt nerz Frans gant nerz an holl vroio bihan a zo breman enni. Mes ’pez an euz laket peb-hini ’nê da vean krenv, daoust ha n’eo ket doare bevan ar re a veve enni gwech-all ? O gizio hag o yez a zo da viret, daoust ha na vefent ket dre-holl ar memez re. Lakat an holl Fransizien da vean henvel-tre, a vefe o dinerzan.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/31&oldid=107725 »\nKemmoù diwezhañ degaset d'ar bajenn-mañ d'an 15 Gwe 2017, da 15:21.


Pajenn:Marigo - Buez ar Saent.djvu/130 - Wikimammenn\nPajenn:Marigo - Buez ar Saent.djvu/130\nmad. E gonferançou spirituel hac e sermoniou, leun eus an un douçder hac un onction divin ha soutenet dre an nerz eus e exempl, o devoa ur vertuz vras evit touich ar c’halonou ha convertissa ar bec’herien vrassa. En amser-eus ur guernez hac ur famin e prezegas gant quement a nerz var an obligation da bratica ar charite ha da ober an alusen, ma teuas ar re pinvidic da zigueri o grignolou evit soulagi an oll beaurien.\nOuspen-se e composas levriou caër hac admirabl pere o deus graet e consideri evel unan eus an Tadou santel an ilis.\nOc’h en em santout clàn, e c’houlennas dre e destamant beza enterret er Veret, ha goude beza pedet an oll assistantet da bidi evit ar repos e ene goude e varo, e rentas e speret da Zoue, var dro ar bloaz 330.\nMar d’hoc’h accuset eus ur faut pe un drouc bennâc, pehini n’ho pe quet gret, consideri etre Doue ha c’hui ha n’ho pe quet gret ur faut bennâc-all quer bras ha martese brassoc’h eguet an hini a damaler deoc’h. Offrit neuse da Zoue ar boan-ze en intantion da satisfia d’e Vajeste evit ar fautou-all hoc’h eus coumetet e guirionez. O peguen agreabl ve da Zoue un hevelep satisfaction ! Liquit quemense e troad ar groas, lesit Doue da ober e volontez : caout a raï ar voyen da ziscleria hoc’h innoçanç, pa bligeo gantàn.\nN’en em glemomp quet quement eus an injusticou a ra deomp an dud ; Doue a bermet quemense, hac en em servich anezo evit punissa hor fautou secret ha cuset peautramant evit rei deomp occasion da souffr un dra bennâc dre garantez evitàn.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/130&oldid=134226 »


ajañs (anv-kadarn benel)\n1. Rann eus ur melestradur pe eus un embregerezh a gas ul labour pe ur gefridi diwar c'houlenn un aozadur all pe tud all war o anv.\n Ajañs-lojeiz : ajañs-tier\n Gwall hir eo roll an obererezhioù difeuls hag e-maez lezenn bet kaset da benn e-pad ar bloavezhioù tremenet hep na vefe bet moustret den e mod ebet : bodadegoù diaotre ha manifestadegoù e-maez lezenn, betek dirak an Elize ; lec'hioù prevez aloubet ha dalc'het, evel [...] ajañsoù lojeiz, burevioù gwerzhañ diouzh ar c'hresk.\n2. Hollad ar wazourien a labour evit un ajañs bennak.\nSavadur e-lec'h m'emañ burevioù an dud-se end-eeun.\n4. Dre verr.\n Ajañs-kelaouiñ, a bourchas keleier war bep seurt danvez d'ar mediaoù.\n Eus un eil obererezh d'eben en deus savet un teuliad media e-lec'h ma vez renablet ar gazetennerien anavezet gantañ deus un tu hag an holl vediaoù hag ajañsoù deus an tu all.\nEus un eil obererezh d'eben en deus savet [an den e darempred gant ar mediaoù] un teuliad media e-lec'h ma vez renablet ar gazetennerien anavezet gantañ deus un tu hag an holl vediaoù hag ajañsoù deus an tu all.\nRéférence : DISENT, p124\nGwall hir eo roll an obererezhioù difeuls hag er-maez [e-maez] lezenn bet kaset da benn e-pad ar bloavezhioù tremenet hep na vefe bet moustret den e mod ebet : bodadegoù diaotre ha manifestadegoù er-maez [e-maez] lezenn, betek dirak an Elize ; lec'hioù prevez aloubet ha dalc'het, evel stalioù ar merkoù bras sponsorien ar C'hoarioù Olimpek e Sina, trepasoù kenwerzhel ar gourmarc'hadoù, anzavadourien kirri-tan, ajañsoù lojeiz, burevioù gwerzhañ diouzh ar c'hresk [...]\nRéférence : DISENT, p154-155


Levr trede - Chap. XV. - Wikimammenn\nLevr trede - Chap. XV.\nVictor Guilmer, 1836 (p. 290-294)\n◄ Pep-unan, erves e stad, a dle caout un desir ardant evit gloar Doue ha silvidigues an eneou. E pelec’h e tle un ene christen clasq he c'honsolation pa souffr abalamour d'ar vertus, ha pa ves e poan var sujet an hirder eus e bues var an douar. Eus ar breparation d’ar maro. ►\nE pelec’h e tle un ene cnristen clasq he c’honsolation pa, souffr abalamour d’ar vertus, ha pa ves e poan var sujet an hirder eus he bues var an douar.\nMam Doue, pe sort consolation ho роa e creis ar persecutionou a souffre ar gristenien guenta, hac a bere ne voac’h qet exant oc’h-unan ?\nVa mab, caout a rean, evel an oll gristenien bersecutet, va c’honsolation er sonch eus a souffrançou Jesus, pere ne reas din jamæs ancounac’haat ar с’hlоar eus e resurrection hac eus e ascension.,\nBisita a rean an andrejou santel e pere e voa passeet myster ar redemption ; ar C’halvar, var behini e rean reflexion var vertuziou ha madoberou Jesus, ha var ar grisder hac an ingratiri eus an dud pere ho devoa e laqeat d’ar maro var ar groas.\nPa songe mam Jesus er fæçon gruel gant pehini e voa bet trætet he mab gant an dud, hac hi a dlie gortos repos ha tranqilite en he bues ? Hac hi a elle memes desirout an dra-se ?\nSongit ar memes tro, va mab, ha songit alies er fêçon ma zeo en em gomportet ar bed en andret ho Salver.\nEr sonch-se e cavot consolation ha soulajamant er poaniou hoc’h eus da anduri abers tud ar bed, abalamour ma zoc’h devot ha fidel da Zoue.\nE pe sort hent diæs ha poanius e pehini ne voa nemet disprizanç, insultou, persecutionou, n’en deo qet en em angaget Jesus dre garantes evidoc’h, eb jamæs beza en em belleat eus an hent-se ! En eur ho qervel d’e heul, en deus hoc’h avertisset penaus ho pige da souffr dre garantes evintan.\nLec’h a so da gaout aon na ve qet eur guir vertus, vertus an den n’en deus netra da souffr abers ar bed, na controlies na goaperes.\nPartaich servicherien Doue eo beza ar muia caret gant an êe hac ar muia casseat gant ar bed.\nMæs pebes sourcen a gonsolation hac a batiantet n’en deo qet evit an ene fidel gallout lavaret : An disqib ne ma qet dreist ar mæstr ; mar deo bet persecutet Jesus, em persecutor ive.\nSouffr a ran evel Jesus ha gant Jesus. En a so va squer, en a vezo va ners, en a vezo va recompans.\nO heuriou douç d’am c’halon, e pere e posseden a neves em ene an hini am boa douguet epad nao mis ha gant pehini em boa bet ar bonheur da veva epad qement a vloaveziou !\nPelleet dioc'h e Zoue, e languis, e c’hirvoud ; na vezo contant nemet pa vezo test eus e c’hloar.\nAh ! emezan, en transport eus e garantes evit Doue, peur e c'herruo ar moment e pehini, goude va exil, e c'happarissin dirazan ?\nAr retardamant-se da vont d'an êe a so accablus evit ar guir gristen.\nChetu eno ar pes a implich Doue a gruella evit en amprouvi, ha ne gar a soulajamant en e boan, nemet en e soumission hac о receo alies ar gommunion, qen alies ha ma er permet e gonfessour pehini a anaves e zispositionou.\nDindan voal an hosti sacr, Jesus, e vuya caret, qer presant e sacramant an auter evel ma e ma en êe, er bisit hac a barlant ountan.\nO c'halonou ho daou a so unisset er fêçon ar parfæta.\nC'hoas un nebeut bloaveziou, ar ridoch tenval pehini a separ Jesus dioc'h an dud fidel var an douar, a vezo savet ha Jesus, er barados, a vezo guëlet erfin evel ma zeo.\n↑ Joan. 15. 20.\n↑ Ps. 16.\n↑ Id. 41. 3.\nAdtapet diwar « https://br.wikisource.org/w/index.php?title=Levr_trede_-_Chap._XV.&oldid=113608 »


Delwenn en Husum\nHans Theodor Woldsen Storm (Husum, 14 a viz Gwengolo 1817 – Hanerau-Hademarschen, 4 a viz Gouere 1888) zo ur skrivagner alaman brudet evit e oberennoù e komz-plaen hag e varzhonegoù.\nTheodor Storm zo bet ganet da Johann Casimir Storm ha Lucie Woldsenen un tiegezh pennoù-bras e Husum (Schleswig-Holstein), ma tremenas ur bugaleaj eürus ha bugulgan. Studiet en doa e dad ar gwir e Heidelberg hag e Kiel, ha deuet da vezañ kuzulier war an aferioù lezennel e porzh kozh Husum.\nGoude bezañ tapet ar vachelourezh e Lübeck ez eas Theodor Storm da Giel da studiañ ar Gwir ivez, hag e 1843 en em stalias evel alvokad e Husum. D’ar c’houlz-se e krogas e vignoniezh gant Ferdinand Röse, Theodor ha Tycho Mommsen, hag e 1843 ec’h embannas gant ar vreudeur Mommsen al Lieder Buch dreier Freunde ("Levr kannaouennoù tri mignon"). E 1846 e timezas gant unan eus e genitervezed, Constanz.\nE 1853 e tibabas Storm kuitaat Husum evit diskouez ne oa ket a-du gant ar raktres dezvad a selle ouzh ar Schleswig-Holstein bet savet gant gouarnamant Danmark hag a embannas ur vonreizh nevez. Start e voe deroù e vuhez a wiraour dindan ar Stad Prusian. Fiziet e voe ennañ ar giriegezh a varner e Potsdam hag e Heiligenstadt (Thüringen) goude-se. E 1864 ez eas Daniz kuit ha distreiñ a reas T. Storm da Husum, ma voe barner. E penn ar polis edo ivez, hag atebeg war an aferioù gwardoniezh. E 1880 e kuitaas Husum da vat evit annezañ e Hademarschen, e-kichen Itzehoe (Schleswig-Holstein).\nD’ar 4 a viz Gouere 1888 e varvas Theodor Storm diwar ur c’hrign-bev. E bered Sant Jürgen e Husum e voe beziet. Dek vloaz war-lerc’h, d’ar 14 a viz Gwengolo 1898, e voe savet en e eñvor delwenn e gorf-bras kizellet gant Adolf Brütt eus Husum.\nUn dornskrid gant T. Storm e-kerzh Brezel 1870-1871\nAwenet eo skridoù Storm gant danevelloù ha mojennoù-pobl hengounel e vro, gant oberenn skrivagnerien evel Eduard Mörike (1804–1875) ivez, ur c‘hamalad dezhañ hag ur c’henskriver, pe Paul Heyse (1830–1914), bet anavezet e-kerzh ar prantad-amzer en harlu.\nE "Levr kannaouennoù tri mignon" (1843) e voe embannet e varzhonegoù kentañ, ul labour a-stroll gant e gamalad a yaouankiz Theodor Mommsen. Ezteurel a reont ur garantez dispi evit mignonez e c’hoar, Bertha Buchan, oadet a 11 vloaz. Gant Immensee (1851), un danevell droug-hirnez ha melkonius diwar-benn baradoz kollet ar yaouankiz. Dispakañ a ra aze e ijin ha gounit brud vat. Levezonet eo gant barzhonegoù lourennek kentañ Goethe, tra ma klask silañ en e oberennoù e soñj a-fed karantez, an natur hag ar gourc’hoant e-keñver Alamagn.\nO tont d’e vent e skrivas Storm danevelloù dibar ha kizidik meurbet evit a sell ouzh ar studioù psikologel, ur realouriezh kreñvoc’h hag un dudi brasoc’h-brasañ evit ar c’hudennoù a ya dreist d’an hinienn. E-touez an danevelloù pennañ diwar e zorn emañ Viola tricolora (1874), Aquis submersus (1876), Renate (1878) ha Heinz Kirch (1882). E fin e vuhez e skrivas un drajedienn hag a zo e bennoberenn moarvat, Die Schimmelreiter ("Ar marc’heg e varc’h gwenn", 1888).\nAuf dem Staatshof (1859)\nDie Regentrude (1866)\nViola tricolor (1874)\nPole Poppenspäler (1875)\nAquis submersus (1877)\nCarsten Curator (1878)\nBötjer Basch (1887)\nAquis submersus, troet gant Per Denez hag embannet gant Al Liamm – Tír na nÓg e 1950.\nAdtapet diwar « https://br.wikipedia.org/w/index.php?title=Theodor_Storm&oldid=1851812 »


Ag er péhet Originel - Wikimammenn\nAg er péhet Originel\nE ti J.M. GALLES, 1790 (pp. 98-99).\n◄ Peèlleit doh en droug Ag er péhet Originel Ag er péhet Marvel ►\nAg er Péhet Originel.\nER péhet Originel e zou en hani é péhani é homb bet ol conceuét hac a béhani hur hettan tad Adam en dès hur rantét cablus. Adam hac Eve e oai bet crouéét ér stad a hræce hac a innoçance revè en inean, ha revè er horv, hemb bout chujét de glinhuèt na de boén er bet, na memb d’er marhue. Ol é vezemb bet crouéét ér stad heurus-ce, pe n’en devezai quet Adam diaboeissét de Zoué. Mæs en diaul péhani é clasq hum sehuel, e oai deja couéhét én abim éternel, e gueméras ivi doh bonheur Adam, hac eit el laquad de gouéh ag é stad heurus, ean e solitas Eve de zaibrein ag ur freh èn en doai Doué dihuènnét doh-t’ai. Eve e sèntas doher goal-speret ; e zaibras, hac e ras d’Adam de zaibrein. Quentéh é couéhezant ag ou stad heurus a hræce hac a innoçance : Doué ou bouttas ér mæz ag er Baraouis terrestr, hac ou hontraignas de hum dènn én ur goign èl ag er béd eid ouilein ou féhet, eit distrampein ou bara guet en huis ag ou horv ; hac e gommandas d’en doar discoein dehai partout traceu ag ou féhet. Quentéh ou speret e hum gavas lén a ignorance, ou halon lén a inclination d’en droug, ou horv chujét d’er miserieu ag er vuhé, d’er hlinhuedeu, ha d’er marhue. (Histoër en ancién Testamand, Figur III ha Figur IV).\nAdam hac Eve n’en dint quet bet ou hunan cablus ag ou diaboeissance ; ol en dud en dès péhet é Adam, é-mé S. Paul, hac er péhet-ce e hanhuér Originel. Ol é tamb ér béd cablus ha lodêq én-ou : n’en dès meid er Uériès Vari e zou bet gorantét a nehou dré ur græce particuliér. Chetui penaus, é-mé S. Paul, é ma deit er péhet ér béd, ha dré er péhet er marhue ; hac opèn, er vocèn, er guêrteri, er brizél, er haz, er malice, er hlinhuedeu, er goal amzér, en trebilleu hac en ol miserieu-aral, de béré é homb ol chujét durand er vuhé-men... Considéret peguemènd é puniss Doué er péhet ér béd-men, ha douget ean ; rac ér béd-aral é vou hoah tourmantét rustoh er péhour.\nAdtapet diwar « https://br.wikisource.org/w/index.php?title=Ag_er_péhet_Originel&oldid=83069 »\nKemmoù diwezhañ degaset d'ar bajenn-mañ d'an 5 Gen 2016, da 14:15.


Inger Støjberg e 2009\nInger Støjberg, ganet d'ar 16 a viz Meurzh 1973 e Hjerk, (Sallingsund, goude 2006 e kumun Skive), e Danmark, zo ministrez danat an enbroañ, ar c'hendeuziñ hag al lojañ abaoe miz Even 2015. Bez e oa bet kannadez er parlamant abaoe dilennadeg 2001 evit ar strollad Venstre, Danmarks Liberale Parti. Bez e oa bet ivez ministrez al labour.\nBrudet eo evit bezañ mennet, evel ministrez an enbroañ, da ziskenn ar muiañ ar gwellañ an niver a enbroidi o tont er vro, peogwir e fell dezhi « derc'hel ar c'henstag ekonomikel, sokial ha sevenadurel e Danmark ».\nInger Støjberg gant Sebastian Kurz e Vienna e miz Du 2016\nKroget eo da labourat evel pennskridaozerez ar gazetenn Viborg Bladet, goude-se e voe kazetennerez dizalc'h e 2001 ha goude-se e voe e-penn an embregerezh Støjberg Kommunikation.\nPersonelezh[kemmañ | kemmañ ar vammenn]\nPlijet eo Inger Støjberg gant bezañ atahinus dreist-holl da geñver politikerezh Danmark war an enbroidi. N'eo ket chalet tamm ebet gant al ludresadennoù pe tagadennoù a vez graet outi.\nAdtapet diwar « https://br.wikipedia.org/w/index.php?title=Inger_Støjberg&oldid=1746350 »\nKemmoù diwezhañ degaset d'ar bajenn-mañ d'an 18 Ebr 2017, da 11:23.


Buhez ar Sent/1912/Bernard - Wikimammenn\nBuhez ar Sent/1912/Bernard\n◄ Loeiz Bernard Janned-Franseza de Chantal ►\nUgentvet devez a viz Eost\nAbad Klervo ha Doktor eus an Iliz (1091-1153)\nBernard , helavaran, galloudusan, brudetan ha santelan den a vevas en daouzekvet kantved, a oe ganet er bla 1091, en kastel Feunteuniou, er Bourgogn.\nOber a reas e studi gant beleien Chatilhon. Da ugent vla, e kollas e vamm. Ar gened a lintre war e dâl, ar furnez a skede en e gomzou ; an holl e gare.\nGant aon d’en em goll, e kimiadas diouz ar bed da dri bla warn-ugent hag en em dennas en manati Sito, gant tregont den yaouank, a oa en o zouez pevar eus e vreudeur.\nPac’h eent da c’houlenn bennoz o zad, arôk mont eus ar gêr, Gien, ar mab henan, a lavaras da Nivard, ar mab yaouankan, a chome gant e c’hoar Hombelina da harpan o zad en e gozni :\n— Kenavo, ma breur bihan Nivard, c’houi ho pezo breman hon holl vadou hag hon holl leveou.\n— Petra, eme ar bugel, gant eur furnez dreist e oad, c’houi gemer an nenv evidoc’h, hag a lez ganin an douar? Fall e lodennet an danve.\nA-benn nebeut goude, ar pôtrig-ze, gant e dad, a heuilho ive roudou e vreudeur, ha Hombelina, divezatoc’h, a yelo ive da leanez.\nEn Sito, Bernard a oa ken troët war ar yun ma oa eur binijen evitan en em lakat ouz tôl pa deue heur ar prejou. Didrue oa ouz e gorf, hag anzao a rê, war e gozni, oa bet êt re bell war an tu-ze, rak mar deo mat kastizan, arabad eo terri an nerz en deus roët Doue d’imp da labourât evitan. Ren a rê bue eun êl, kentoc’h eget bue eun den, ken nebeut-all a breder a gemere gant treo an douar.\nDa bemp bla warn-ugent, e oe kaset gant eun nebeut eus e genvreudeur da ziazezan manati Klervo (1116), ha dont a reas ken brao a benn eus e dôl, ma teuas hepdale da gaout seiz kant manac’h endro d’ezan.\nE c’hiz oa chom hep gourdrouz hini ebet eus ar re a oa dindannan, pa wele ne vije ket grêt a zigemer vat d’e gomzou, rak, emezan : « Pac’h a droug en hini a c’hourdrouz, hag en hini a zo gourdrouzet, elec’h diluian eur guden, nemet he luian muioc’h-mui ne rêr ken. »\nSevel a reas dre ar bed eiz-ugent ti eus e Urz. En Breiz hepken, e savas dek. Er bla 1129, Emengard, intanvez Alan Fergan ha mamm Konan III, duk Breiz, a ’n em reas leanez en Larre, en kichen Dijon. Bernard eo a zigemeras he le, ha goude e skrivas d’ezi ouspen eur wech, hag Ermengard eo a zigoras an hent da venec’h Klervo da zont en Breiz.\nWar e dremenvan, e venec’h endro d’e wele a ouele dourek. An daerou-ze a deneraas e galon hag e ouelas : « N’ouzon ket, emezan, o sevel e zaoulagad etrezek an nenv, n’ouzon ket ouz pehini eus an diou garante-man eo mat d’in senti, pe ouz karante ma bugale am stag ouz an douar, pe ouz karante ma Doue am zenn trezek ar baradoz ».\nWar ar geriou-ze e tremenas.\nSon ar c’hleier en kaonv, mesket gant pedennou an anaon kanet gant seiz kant manac’h, a lakas traouien Klervo da dregerni hag a embannas dre ar bed maro sant Bernard.\nAn dra-ze a ’n em gave d’an ugentvet devez a viz eost 1153, da nav heur diouz ar beure.\nAr zant en devoa daou vla ha tri-ugent. Daou-ugent vla a oa m’oa en em roët da Jezuz-Krist, korf hag ene, hag eiz vla ha tregont so e oa abad. Alexandr III hen lakas war roll ar zent, bla warn-ugent hepken goude e varo ; Pi VIII a roas d’ezan al lezhanv a zoktor eus an Iliz.\nE oberou a virer c’hoaz ; ouspen pemp kant gwech int bet moulet dija.\nWar e dremenvan, sant Bernard a roë ar gemmennadurez-man d’e venec’h :\n« Tri dra zo, emezan, am eus miret gwellan m’am eus gallet, hag e karfen ho kwelet oc’h ober eveldon : dalc’h-mat am eus bet nebeutoc’h a fizianz ennon ma-unan eget em nesan ; p’on bet glazet, n’am eus biskoaz klasket glazan an neb en deveze ma glazet ; evez am eus laket, muian m’am eus gallet, gant aon da rei skouer fall da unan bennak. »\n↑ Darn a lavar Bernez\nAdtapet diwar « https://br.wikisource.org/w/index.php?title=Buhez_ar_Sent/1912/Bernard&oldid=38141 »\nKemmoù diwezhañ degaset d'ar bajenn-mañ d'an 4 Gou 2012, da 10:38.


Sekretour·ez melestradurel ha pedagogel – Scop Roudour\nSekretour·ez melestradurel ha pedagogel\nSite web DIWAN\nEmañ Skolaj Lise Diwan Gwened o klask warlec’h ur sekretour·ez melestradurel ha pedagogel evit erlec’hiañ e-pad un ehan mamelezh.\nGoulennet e vo ganeoc’h ober war dro :\nI-Sekretourva boutin :\nDegemer an dud war-eeun ha dre bellgomz ha kas anezho e darempred gant an dud dave\nDegemer ha treuzkas al lizhiri\nDegemer ha treuzkas ar mailoù\nMerañ an teuliadoù enskrivañ, kas anezho d’ar familhoù hag ober war dro enrolladur ar skolajidi/liseidi en diazezoù akademikel. Dreist-holl e barzh SIECLE (Système d’Information pour les Elèves en Collèges et Lycée pour les Etablissements) a zo un diazez a bouez tre evit skoliadur ar skolajidi/liseidi.\nEbarzhiñ e Pronote (Poellad evit merañ ar vuhez skol) an holl ditouroù a bouez evit ar familhoù (titouroù melestradurel, ezvezañs ar gelennerien, renabl notennoù, etc) ha gwiriañ ez eo reizh an titouroù.\nSevel lizhiri a bep seurt (titouriñ, pedadenn, lizher pediñ, adgalv, etc)\nAozañ an devezhioù dizoloiñ ar Skolaj Lise gant skolioù ar c’hentañ derez\nAozañ an dorioù digor\nAozañ an devezhioù degemer evit ar skolidi CM\nMerañ pajenn Facebook ar Skolaj Lise\nKrouiñ dielloù kehentiñ diavaez ha diabarzh\nUn diplom war ar sekretourva mui 2 pe 3 bloavezh skiant prenet war an danvez a vo ret kaout evit dec’hel ar post-mañ.\nEvit ar post-mañ eo ret bezañ evezhiek, emren ha bezañ aes gant an dud.\nEvel just eo ret deoc’h mestroniañ ar brezhoneg kenkoulz dre skrid ha dre gomz evit bezañ dibabet, live B2 (DBY) d’an nebeutañ.\nPadelzeh ar gevrat : adalek ar 24 a viz Genver 2022 betek an 13 a viz Gouere 2022\nPadelezh labour : 35e/siz, amzer diglok posubl\nGopr : 1668.22€/miz evit ul leun amzer + Digoll breskted\nLec’h labour : Skolaj Lise Diwan Gwened 13 bali Michel de Montaigne 56000 Gwened\nMa z’och dedennet gant ar post, kit war lec’hienn Diwan, ivinell « Dibab Diwan » -> « Labourat e Diwan » ha loskit hoc’h emstrivadur (CV+Lizher en em ginnig) !\nPour postuler à ce poste envoyer votre candidature à tuta@diwan.bzh\nKinnig-labour: Kargad.ez diorren Kreiz-Breizh


Degemer al lec’hienn > C’hoariva > Keloù > Mall zo warnomp gwelout !\nMall zo warnomp gwelout !\nAn arvest-mañ a zo etre arz ar c’hontañ hag ar c’hoariva. ’N eus ket da vezañ souezhet, kontour eo Lukaz Nedeleg. Awenet e oa bet Lukaz gant istor Yann-Vari ar Brizh, ur paotr eus Bro Gerne, unan eus ar re gentañ en deus nijet en aer gant ur mekanik. Evit kontañ e istor e vez ambrouget Lukaz gant Youenn Bodros soner boest an diaoul.\nKit da welout ar filmig eta !\nSiwazh deomp, an arvest a oa programmet d’an 18/02 e sal ar Family e Landerne. Bevet an distro er salioù !!


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/154 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/154\nEun den a reaz eur goan vraz, hag a bedaz kalz a dud ; ha pa oa poent koan, (17) e kassaz he zervicher da lavaret d’ar re a oa pedet : Deuit, rag prest eo pep tra. (18) Neuze en em lekejont holl a-unan da ober digareziou. Ar c’henta a lavaraz dezhan : Me em euz prenet douar hag a rank mond d’he velet ; da bedi a ran d’am escuzi. (19) Hag eun all a lavaraz : Me em euz prenet pemp coublad eujened, hag ez an d’ho amprouvi ; da bedi a ran d’am escuzi. (20) Hag eun all a lavaraz : Me a zo nevez dimezet, hag evel-se ne hellan ket mond. (21) Hag ar servicher, o veza distro, a ziscleriaz kement-se d’he vestr. Neuze ar pen-tiegez, droug enhan, a lavaraz d’he zervicher : Kea buhan ac’halese var ar plasennou ha dre ruiou kear, ha digas aman ar beorien, an dud afflijet, ar re gam, hag ar re dall. (22) Goude-ze ar servicher a lavaraz dezhan : Aotrou, ar pez ec’h euz gourc’hemenet a zo great, hag ez euz c’hoas plas. (23) Hag an Aotrou a lavaraz d’ar servicher : Kea dre an hentchou, hag a-hed ar girzier, ha gra d’ar re a vezo eno antren, evit ma vezo tud leiz an ti. (24) Rag me hen lavar deoc’h, hini euz an dud a oa bet pedet na danvai euz va c’hoan.\n(25) O veza ma oa eur bobl vraz o vond ganthan, e tistroaz hag e lavaraz dezhe : (26) Mar teu unan-benag d’am c’havout, ha ma ne deu da gasaad he dad, he vam, he vreg, he vugale, he vreudeur, he c’hoarezed, ha zoken he vuez he-unan, na hell ket beza diskibl d’in. (27) Ha piou-benag na zoug ket he groaz, ha na heul ket ac’hanoun na hell ket beza diskibl d’in. (28) Rag pehini ac’hanoc’h, mar hen deuz c’hoant da zevel eun tour, n’ec’h a ket da genta da azeza, ha ne ra ket he gount, evit gouzoud hag hen hen deuz awalc’h evit peur-ober anezhan ? (29) Gant aoun, goude m’hen devezo poset ar fondamant, ha n’hen devezo ket gallet echui, na deufe ar re holl a velo kement-se, da ober goab anezhan, (30) ha da lavaret : An den-ze hen deuz commanset da vatissa, ha n’hen deuz ket gallet peur-achui. (31) Pe c’hoas, pehini eo ar roue a ia da ober brezel ouz eur roue all, ha n’ec’h a ket da azeza da genta, ha ne gemer ket cuzul evit gouzoud hag hen a hallo mond gant deg mil den, a-enep an hini a zeu var-n’ezhan gant ugent mil. (32) Anez kement-se, e-keit ma ema c’hoas pell egile, e kas d’hen kavout kannaded, evit goulen\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/154&oldid=125249 »


Iles, Presqu'îles bretonnes | Bretagne Sud / Nord | Séjour, Week-end\nKregiñ a ra ar veaj en Neolitik en Arvor-Baden, Porzh Noaloù pe Lokmaria-Kaer, pa ya kuit an herrvag eus an douar-bras da vont war-zu Gavriniz. Eno e kaver eus unan eus kaerañ lec'hiennoù...\nSeizh enezennig en-dro d’ur mor diabarzh e zourioù treuzwelus, traezhennoù gwenn... N’emaoc’h ket en Inizi Sechelez, e Breizh ne lavaran ket ! An enezeg-se, a-vaez da Gonk-Kerne, zo heñvel ouzh...\nPiv, e-mesk ar begoù lipous, n’anavez ket sivi saourus Plougastell ? Kuit da c’hortoz pelloc’h, it d’ober anaoudegezh gant ar c’hornad brav-se sko ouzh morlenn Brest, ennañ ur c’halvar eus ar...\nDonemat er Vro Vigoudenn. A-dal da Loktudi, anezhi ur porzh bihan brav anavezet evit a sell ouzh pesketa grilhed-traezh,emañ Enez-Tudi. Sur a-walc’h e viot plijet-kaer ganti, enni straedoù bihan...\nSavet eo bet Rosko war ur c’hourenez digor war Mor Breizh ha talvezout a ra ar boan mont betek enni. Tiez kaer fichet kran hag a oa da baramantourien, un iliz doare gotek flammheñvel... Plijet e...\nA-us d’ar stroñsoù etre ar reier hag ar gwagennoù e vez gouleier an tourioù-tan o plavañ. Mont a reont d’ober ur c’harlantezenn vaen da heñchañ ar vartoloded betek penn o beaj hag an dud all...\nUn enezenn gaer eo ar Gerveur evit gwir. Ul lec’h ma c’hallfe an den tremen e holl vakañsoù hag a zellez bezañ gweladennet e-pad meur a zevezh eo. Etre an traezhennoù sioul hag an tornadoù...\nNa pegen kaer eo mor-bihan Gwened ! 42 enezenn zo ennañ , evel kement-all a darchoù glasvez war ar mor glas-pers... Par eo ar gweledva d’ur gartenn-bost, gant douster an hin ouzhpenn. Evit...\nMeur a gejadenn zo ouzh ho kortoz war Enez-Sun, pozet war c’horre ar mor. Kejañ ganeoc’h-c’hwi hoc’h-unan er parkadoù bili, kejañ gant an natur war al lanneg rasket gant an avelioù, kejañ gant an...\nHa prest oc’h da vont betek ar penn ? Penn en enezeg Eusa, neuze ! E kornôg pellañ pennvro Frañs he do ho chomadenn ur blaz diouti hec’h-unan hag a roio nerzh deoc’h en-dro. Diwirion e...\nWar-dal Aod hollgaer ar Vein Ruz e tiveuz poultrennoù douar a-rez an dour. Dre lestrañ en ur vag e c’hallit mont tre e rouantelezh varzhus an evned-mor. Ambrouget e viot gant koroll dibaouez an...\nLakaat an treid war Enez-Houad zo evel mont da veajiñ pell hag analiñ bannac’hoù aer arallvro. Kemerit hent ar vourc’h eus Porzh Sant Geltaz asambles gant an enezidi a vez o stlejañ o...\nDispartiet eo Enez-Vriad diouzh an douar-bras gant ur wazh-vor, ha trawalc’h zo gant un dek munutenn bennak gant ar vag evit mont di adalek beg an Arc’houest. Ha koulskoude... Divroet e vez an den...\nPlijet e veze duged Breizh dija gant ar stec’henn douar ha traezh-se a ya da serriñ ar Mor Bihan. Dindan un heol splann ez a geunioù hag aodoù roc’hellek, porzhioù dizro ha traezhennoù flour a bep...\nUn aod gouez hag estlammus er c’hornôg, traezhennoù brav gant traezh fin er reter : kinnig a ra gourenez Kiberen, a-hed 14 km, gweledvaoù liesseurt a vez hoalet an den ganto diouzhtu. Unan...\n3/4 eur gant ar vag ha setu c’hwi en Enez-Groe, prest da grimpat ar c’hrapennoù gant ho pelo, da dañva ar sardined grilhet pe da ganañ en ur c’hafedi deuet da vezañ brudet-kaer. E-barzh ur...\nTornaodoù war-dro 100 m uhelder dezho hag a gouezh a-bik er mor, ur gwel kaer war bae Douarnenez ha bae Morgad. Sebezet e vezer o welet kement-se. Gant nerzh ha kaerder mesk-ha-mesk ez eo Beg Penn...\nSeizh enezennig en-dro d’ur mor diabarzh e zourioù treuzwelus, traezhennoù gwenn... N’emaoc’h ket en Inizi Sechelez, e Breizh ne lavaran ket ! An enezeg-se, a-vaez da Gonk-Kerne, zo heñvel ouzh gweledvaoù broioù an trovanoù : par d’ar baradoz. Un hunvre deuet da wir.\nPiv, e-mesk ar begoù lipous, n’anavez ket sivi saourus Plougastell ? Kuit da c’hortoz pelloc’h, it d’ober anaoudegezh gant ar c’hornad brav-se sko ouzh morlenn Brest, ennañ ur c’halvar eus ar c’haerañ, chapelioù hag abati Daoulaz. Souezhet e viot gant mikro-hinad ar c’hourenez-se hag he douaroù strujus, ar pezh a ra d’an dud ober « liorzh Brest » anezhi.\nDonemat er Vro Vigoudenn. A-dal da Loktudi, anezhi ur porzh bihan brav anavezet evit a sell ouzh pesketa grilhed-traezh,emañ Enez-Tudi. Sur a-walc’h e viot plijet-kaer ganti, enni straedoù bihan strizh, tiez bihan troet o c’hein ouzh ar mor, un draezhenn 3 km hirder... Ur gêr gouronkañ eus ar re blijusañ eo. Nepell ac’hano emañ porzh Sant-Voran, e-touez ar gwez hag ar bleunioù, peadra da vezañ bamet.\nSavet eo bet Rosko war ur c’hourenez digor war Mor Breizh ha talvezout a ra ar boan mont betek enni. Tiez kaer fichet kran hag a oa da baramantourien, un iliz doare gotek flammheñvel... Plijet e viot gant ar gêr-mañ, anezhi ur porzh hag ur gêr gouronkañ war un dro. A-dal dezhi emañ Enez-Vaz hag he hinad klouar hag a zegas c’hoant d’an den da chom da zistanañ.\nA-us d’ar stroñsoù etre ar reier hag ar gwagennoù e vez gouleier an tourioù-tan o plavañ. Mont a reont d’ober ur c’harlantezenn vaen da heñchañ ar vartoloded betek penn o beaj hag an dud all war-zu hunvreoù kaer. Tour-tan uhelañ Europa eo hini Enez Werc’h. Santet e vo mat gant ho tivhar p’ho po pignet ennañ !\nNa pegen kaer eo mor-bihan Gwened ! 42 enezenn zo ennañ , evel kement-all a darchoù glasvez war ar mor glas-pers... Par eo ar gweledva d’ur gartenn-bost, gant douster an hin ouzhpenn. Evit ober anaoudegezh gant ar mor-bihan, krogit ‘ta gant Enizenac’h, un enezenn dudius-kaer anezhi…\nMeur a gejadenn zo ouzh ho kortoz war Enez-Sun, pozet war c’horre ar mor. Kejañ ganeoc’h-c’hwi hoc’h-unan er parkadoù bili, kejañ gant an natur war al lanneg rasket gant an avelioù, kejañ gant an enezidi o c’halonoù tomm, a ya e darempred diardoù gant ar vizitourien a zeu da zilestrañ war ar c’haeoù o ziez liesliv.\nHa prest oc’h da vont betek ar penn ? Penn en enezeg Eusa, neuze ! E kornôg pellañ pennvro Frañs he do ho chomadenn ur blaz diouti hec’h-unan hag a roio nerzh deoc’h en-dro. Diwirion e seblant bezañ ar c’holier enezennoù-se, istribilhet etre an oabl hag ar mor, gronnet gant fru. Ur gwir soubadenn-deskoni !\nLakaat an treid war Enez-Houad zo evel mont da veajiñ pell hag analiñ bannac’hoù aer arallvro. Kemerit hent ar vourc’h eus Porzh Sant Geltaz asambles gant an enezidi a vez o stlejañ o c’harrigelloù. En tu all d’an tiez gwenn bihan, it d’ober un achapadenn en un natur gwarezet. Bamet e vo ho spered gant mareoù prizius !\nDispartiet eo Enez-Vriad diouzh an douar-bras gant ur wazh-vor, ha trawalc’h zo gant un dek munutenn bennak gant ar vag evit mont di adalek beg an Arc’houest. Ha koulskoude... Divroet e vez an den diouzhtu en enezenn-se, adanvet « an enezenn he bleunioù » abalamour d’al liesseurt m’eo ar plant enni ha d’ar c’haer m’eo he gweledvaoù. Ur gwir varadozig.\nPlijet e veze duged Breizh dija gant ar stec’henn douar ha traezh-se a ya da serriñ ar Mor Bihan. Dindan un heol splann ez a geunioù hag aodoù roc’hellek, porzhioù dizro ha traezhennoù flour a bep eil d’ober gourenez Rewiz. Pa’z eer betek Porzh Noaloù e vezer souezhet gant dremmoù liesseurt ar vro.\nUn aod gouez hag estlammus er c’hornôg, traezhennoù brav gant traezh fin er reter : kinnig a ra gourenez Kiberen, a-hed 14 km, gweledvaoù liesseurt a vez hoalet an den ganto diouzhtu. Unan eus ar re vrudetañ eus kêrioù-kouronkañ Breizh eo, hag ivez ul lec’h evit mont d’ar Gerveur, da Houad ha da Edig.\n3/4 eur gant ar vag ha setu c’hwi en Enez-Groe, prest da grimpat ar c’hrapennoù gant ho pelo, da dañva ar sardined grilhet pe da ganañ en ur c’hafedi deuet da vezañ brudet-kaer. E-barzh ur gêriadenn he ziez izel pe en un ouf e zourioù sklaer, e welot pegen gwir eo ar c’hrennlavar "Qui voit Groix, voit sa joie".


Pajenn:Morvan - Kenteliou hag istoriou a skuer vad evit ar Vretoned, 1889.djvu/416 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/416\nbet var gein ker goaz hag hema. Hogen al loen-ze a ioa ar c’his ganthan chom reis ken na vije savet he zen var an dibr ; neuze avad en em lakea da c’hoari. Kerkent ha ma santaz ar manac’h var he gein, en em lakeas da lamet, da fringal, da glask gourvez, da zevel var he zaou droad adren, da rual, da zevel he benn adren en ear evel p’en divije c’hoant da vale var ar penn all. Mes breur Ian a ioa marc’heg avoalc’h, ha var he evez edo. Caer en devoa an diaoul ober orbidou ne c’helle ket he deleur d’an douar. O velet-se ar marc’h a ieaz a benn-herr da steki oc’h eur vezen, ha gant kement a gas ma voue tost dezhan en em flastra he unan. Breur Ian a zalc’he mad, hag a lakea he gentrou da c’hoari. Ar chaseourien a ioue, hag a ziskueze pegement a ebat o devoa o velet ar stourmad-ze etre ar manac’h hag he varc’h. Breur Ian, pa gave dezhan en doa troet ha distroet avoalc’h gant he varc’h, pa vouie ervad e voa trec’h dezhan, a ieaz ac’hano d’an daou lam ruz en eur grial oc’h ar chaseourien :\n— Kenavezo, aotronez, mont a ran gantan diaoul ! Den ne deas var he lerc’h, rak gouzout a reant ne voa marc’h all ebet goest da heuilla an diaoul.\nBreur Ian a reas pemzek leo dioc’htu ep divrida, ha goude beza lezet he varc’h eun heur pe ziou da ziskuiza ha da zibri eun tam bouet, e reas pemzek leo all hag e tigouezaz e Vien en dervez-ze.\nAma eo en em gavas nec’heta ar manac’h. C’hoant en doa da rei lizer ar Pap d’an impalaer en he zorn ; oc’h he rei da eur servicher pe da eun den a lez bennak, n’oa ket sur e vije great he gevridi. Hogen sur e felle dezhan beza e voa bet lennet al lizer gant ar prins he unan.\nSetu eta breur Ian o vont da glasc lojeiz en eun ti paour bennag, evel ma zoa eur manac’h paour he\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/416&oldid=162608 »\nKemmoù diwezhañ degaset d'ar bajenn-mañ d'an 21 Mae 2020, da 09:48.


Gant ar ger rod e tegouezher amañ. Evit sterioù all ar ger, gwelit rod (disheñvelout).\nUr rod a zo ur wikefre ront a c'hell treiñ war un ahel. Implijet e vez ur rod pe meur a unan e mekanikoù zo hag e karbedoù zo, evit kas ur gargad (ur mas) pelloc'h. Pa vez staget rodoù gant aheloù ouzh ur c'harbed eo aesoc'h an dilec'hiañ dre m'eo kalz disteroc'h frotadennoù ar mekanik ouzh al leur. Implijet eo ar bennaenn-mañ e meur a reizhiad dezougen. En ur ster resisoc'h e vez implijet ar ger ivez evit gwikefreoù evel rod-stur ar bigi, rod-stur ar c'hirri-tan hag all.\nTeir rod ouzh un teirrodeg kozh\nTost eo ar ger rod d'al latin rota ha d'an iwerzhoneg roth. Ur ger a orin indezeuropek e seblant bezañ.\nUr rod gant skinoù, eus dibenn an Eil milved kt JK, a c'heller gwelout e Mirdi broadel Iran, e Tehran.\nMeur a skiantour a gav dezho eo bet ijinadenn ar rod an hini dalvoudusañ a zo bet en Henamzer pellañ, p'eo bet kavet ar roudoù koshañ anezhi e Mezopotamia. Hervez kont e vije bet ijinet ar rod evit kas aezamantoù d'ar boderien er 5vet Milved kt JK.\nE norzh ar C'haokaz ez eus bet kavet tud sebeliet war girri hag ar bezioù a zo bet bet deiziadet war-dro 3 700 kt JK. An tres kentañ a zo bet engravet war ur pod pri kavet e su Polonia (war-dro 3 500 kt JK). En Europa hag en Azia ar C'hornôg e oa bet implijet ar rodoù adalek ar 4vet Milved kt JK pa ne voent implijet nemet en 3 Milved kt JK en Indez hag en 2ved Milved kt JK e Sina.\nDre vras, ne c'hellas ket kavadenn ar rod tizhout Amerika a-raok donedigezh Kristol Goulm e 1492, met rodoù e maen a zo bet kavet war douaroù an Olmeked hag en un nebeud lec'hioù all. Lod a gred e oant seurt c'hoarielloù.\nP'eo aet ijinadenn ar rod war-wel e dibenn an Neolitik, ar gouerien o doa kroget gant ar gounezerezh a chomas hep he implijout milvedoù-pad hag e-pad 140 000 bloavezh, d'an nebeutañ, e chomas an Den hepti. Pa oa ken ijinus tud an amzerioù kozh hag ar re zo deuet war-lerc'h e c'heller bezañ souezhet, met ar mareoù pell-se e oa dister-tre niver an dud ha distank ar strolladoù tud. Evit ijinañ ar rod e tleed kaout ur gevredigezh bras a-walc'h he oa ezhomm dilec'hiañ pe fardañ meur a dra. Ur wir varregezh a oa da gaout ivez evit sevel ur rod efedus ha staget mat ouzh he ahel.\nGerioù ha troiennoù gant rod ennoAozañ\nAdtapet diwar « https://br.wikipedia.org/w/index.php?title=Rod&oldid=1985019 »\nKemm diwezhañ d'an 6 Ebr 2022 da 17:57\nKemmoù diwezhañ degaset d'ar bajenn-mañ d'an 6 Ebr 2022, da 17:57.


Paou - Wikipedia\nAr ger latin pagus (el liester pagi), deuet da vezañ « pays » e galleg ha paou e brezhoneg (paouioù/peier el liester), a dalveze da envel ur vroig pe ur rannvro d'ar c'houlz galian-ha-roman. Ur pevar c’hant bennak a vije bet anezhe e Galia, hervez an istorourien. Gwechall e oa paouioù dre Vreizh. Tri faou a oa e Treger, da skouer. E Bro-Dreger e komzer eus "Paou C’hastell", "Paou ar Yeoded" pe ar Geoded ha "Paou Treger". E-kichen, a bep tu, emañ Paou Daoudour-Leon, en tu all da Vontroulez, ha Paou Goueloù en tu-hont d’an Trev pe d'al Leñv.\nSañset e vije bet ar paouioù-se kement ha rannoù bihanoc’h eus ur geoded (Ar Yeoded e Plourec'h) pe ur « civitas » e latin. Er grennamzer e talveze kement hag ur c’hanton, pe ul lodenn eus ur gontelezh. Bet int bet evelkent broioù melestradurel e-barzh ur rouantelezh vrasoc’h. Pep paou a c’hall bezañ rannet e meur a bPlou, ar parrezioù a oa gwechall, ha goude e trevioù, hag e Lannoù.\nGallout a ra ar pagus bezañ rannet ivez e meur a rannvroig all anvet « centana », moarvat « cantref » pe « kant trev » Kembreiz, deuet da vezañ diwezhatoc’h « kontrev », distaget « kontre » e brezhoneg. Hañval eo ar ger-mañ ouzh « contrée » ar galleg, met nend eo moarvat nemet un degouezh hepken. Bihanoc’h c’hoazh ez eus lodennoù anvet « vicaria » hag ivez « banum » gant ar C'halianed-ha-Romaned. Aze e komprener e voe degemeret evel-just an aozadur roman-se anvet pagus pe baou gant ar Vretoned hag azasaet diouzh o aozadur bro.\nEtre ar 6vet hag an 10vet kantved\n1 Roll Paouioù anavezet e Breizh\n2 E Treger hag e lec’h all\n3 Orin ar ger\n4 Un anv-lec’h boutin\nRoll Paouioù anavezet e Breizh[kemmañ | kemmañ ar vammenn]\n1\tAc’h (Achm)\n5\tAr Yeoded\n10\tRakter (= reter)\n12\tAr Faou\n13\tKaer (Paou C’haer / Poc'hêr)\n15\tTre-C’hoed (Porc'hoed)\n18\tKab (Sizun)\n19\tKab Kaval (Penn Marc’h)\n22\tKemened Gwegant\n23\tKemened Heboe\n25\tReuuisi (Rewiz)\nA-wechoù e tiskouez ar pagus bezañ ar vro a zo rik en-dro d’ur gêr a zo pennkêr ur rannvro, da lavarout eo, e vez implijet ar ger-mañ evit komz eus ar gêr hag ar rannvro pe ganton war un dro.\nE Treger hag e lec’h all[kemmañ | kemmañ ar vammenn]\nPaou ar C’hastell pe bPaouc'hastell, a oa ar vro a oa etre Montroulez ha Lannuon, Treger-Izel anvet dre fazi « Petit Trégor », ar vro a oa e gwirionez en-dro da Lanveur bet kêr-benn Domnonea, ur vro ledet a-hed da Vor Breizh en hanternoz da Vreizh-Vihan. Paou ar Geoded pe Paou ar Yeoded a oa ar vro a oa stag ouzh ar Yeoded e-kichen Lannuon, kêr-benn ar vro hag eskopti en amzer-se. Paou Treger, dre-vras ar vro anvet en deiz a hiziv Treger-Vras, a oa ar vro a oa en-dro da Landreger.\nA bep tu da Vro-Dreger e oa pep a vroig, unan diouzh tu ar c’hornôg anvet Paou Daoudour-Leon, ar vro a oa en-dro d’ar gêr-benn arme a Gastell-Paol. Eno e oa ul lejion roman (Leon a zo stumm brezhoneg ar ger lejion) hag un eskopti ivez, hag unan all diouzh tu ar reter, Paou Goueloù, deuet da vezañ Kontelezh Goueloù goude-se.\nEvit a sell ouzh ar ger « pagus » ez eo deuet da vezañ « paou » e brezhoneg, ha « paouioù » pe «peier» el liester. Dre skiant an « etimologïezh » ec’h ouvezer ez int e gwirionez ar memes ger. Ur ger all, hañval a-walc’h, a zo c’hoarvezet an dra-se gantañ ivez. « Fagus » an hini eo, ar wezenn « faou », distaget « fo / vo » e Treger.\nUn anv-lec’h boutin[kemmañ | kemmañ ar vammenn]\nChomet ez eus roudoù eus ar ger paou-se en anvioù-lec’h dre ar vro. Sell amañ un toullad anezhe : Paou Banaleg (29), ar Paou e Plaeraneg (22), e Beg an Arc'houest e Bro-Oueloù, e-lec’h ma ‘z eus un dachenn gampiñ en deiz a hiziv, Milin ar Paou e Gwelegouarc'h (29), e traouienn ar Skorf dindan Bro-Bourlet, ul lec’h e-lec’h ez eus bet ur bern milinoù gwechall. Bez’ ez eus ivez ur Paou all e-kostez Karnag (56). Kerampaou a zo ur gêriadenn e Mêlwenn (56), hag e Tregon (29). Holl e seblantont bezañ bet lec’hioù war ar vevenn etre daou baou pe gentoc’h menaj kentañ ur paou bennaket.\nAdtapet diwar « https://br.wikipedia.org/w/index.php?title=Paou&oldid=1967952 »\nKemmoù diwezhañ degaset d'ar bajenn-mañ d'an 22 C'hwe 2022, da 07:13.


Pajenn:Catechis, 1817.djvu/130 - Wikimammenn\nfe habituel eo ar greden eus ar speret dre beini e reomp on c’honsantamant d’ar pez en deus revelet Doue, ha proposet evel revelet gant on mam santel an Ilis. Ar fe actuel eo an acto eus ar fe habituel pere a dleomp da ober alies pe a galon pe a c’heno, ispicial pa recevomp ar sacramancho, pe pa ve attaquet ar fe dre an heretiquet, ar schismatiquet, dre an dentation.\nAr fe, eme sant Paul, eo ar fondamant eus an treo a dleer da esperout, hac ur bersuasion, ur greden ferm eus ar pez na velomp quet. Quement tra a bropos an Ilis evel articl a fe, a dleomp da gredi, pe en comprenomp pe n’en comprenomp quet. Dre exempl, compren a reomp penaus en deus Doue crouet an env hac an douar ; na gomprenomp quet e ve en Doue tri pherson distinct. Credi a reomp couscoude fermamant hac an eil hac e ben eus an diou virionez se ; rac Doue en deus-àn revelet : na ell na trompla na bezàn tromplet ; rac mad, fur ha fidel eo dreist quement a oufemp da imagina. Bezàn on deus evit goarant eus on fe ar Scritur sacr, an dradition, decision an Ilis, accomplissamant ar prophecio, ar miraclo. Sïellet eo gant ar goat precius a J. С, gant goad an Ebestel ha hini an oll verzerien. Credomp eta, pe renonçomp d’ar Barados. An hini, eme on Salver, a vezo badezet hac a gredo, a vezo salvet ; an hini na gredo quet, a vezo condaonet. Ar gourc’hemen eus ar fe, en ur ordren da gridi, a ordren ive divoal, en em preservi ha repoussi quement erreur e deus condaonet an Iiis.\nAr fe a so a necessite a voyen, da laret eo, na eller quet plijout da Doue nac en em sauve-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/130&oldid=117732 »\nKemmoù diwezhañ degaset d'ar bajenn-mañ d'an 2 Eos 2018, da 14:38.


Pecset - Wikipedia\nAr Pecset a oa ur meuriad Angled a oa en em staliet war-dro 590 e norzh hag e kreiz ar pezh zo hiziv ar Peak District (e rouantelezh vrezhon gozh ar Pek). Ar vro-se a oa gwechal dindan klan keltiek ar Brigantae, ur meuriad Brezhoned, a-raok an aloubadeg angl-ha-saoz. Hervez an Tribal Hidage e talc'hent 1200 hid. E Derbyshire e oant en em staliet da gentañ, war a seblant, kent mont war-raok a-hed ar stêrioù Derwent ha Dove e-pad ar VIvet kantved. Dont a reas neuze an Angled eus ar reter-se da vezañ anvet Pecsætna pe Pecset. Diwezhatoc'h, o rouantelezh a zeuas da vezañ rann norzh rouantelezh Mercia hag e 848 en em vodas witenagemot Mercia e Repton.\nVIvet kantved – VIIIvet kantved →\n- Krouet VIvet kantved\n- Staget ouzh Mercia VIIIvet kantved\n↑ 2,0 ha2,1 Online Encyclopedia, da gentañ e levrenn V 08, pajenn 73 eus embannadur 1911 an Encyclopedia Britannica\nRollason et al\nUr roue saoz gant e witan (XIvet kantved)\nAdtapet diwar « https://br.wikipedia.org/w/index.php?title=Pecset&oldid=1825229 »


Results for «edont»:\nPar t i c i pant sbur nappr oxi mat el y400t o1000 c al or i esperc l as sbas edont hei rc ar di oi nt ens i t yand t nes sl evel .\nReview L96 Page 1 98%\nHer eatJ Dwel ookf ort hi ngsi nnew pr oduc t st hatmak et hem s t andout ,t hat i nnov at eandmak et hepl ay er sl i f eeas i er , andt hi shopuni ti soneoft hem.Bei nga l ar gedi al l oc at edont hej oi nbet weent he bar r el s ec t i onandc y l i nder ,gi v est hepl ay er t heabl i l i t yt oadj us tt hei rhopont hef l y , wi t houtneedf ort ool sors t r i pdown,j us t us ey ourhandt oadj us tt hehopas r equi r edwi t hi ns t antef f ec t .\nSEEK BOOKING 88%\nThe s howhasr i s eni npopul ar i t yandwi t hi nt hel as tt woy ear s , hehas beenac c ompani edont ourbyE do.\n“ Cc ha nnel ” F ort hepl a c ementofhos es t ha tr unf r om t het r a c t ort o c onnec tt ot hemot or mount edont hef r a me .\nI nt hec onc l us i onoft hec ampai g nonec upc ak ewi l l bec hos enand f eat ur edont hemenusatBr ookl y nCupc ak el oc at i ons T hi sappwoul ddr amat i c al l yi nc r eas ebr andr ec og ni t i onandpr es enc eonanat i onal s c al e.\nI NTERESTS Us erEx per i enc eDes i g n Us erI nt er f a c eDes i g n Phot og r a phy Soc i a l Medi a Publ i cSpea k i ng Ba s k et ba l l •But t onsmi mi c k edar oughl ea t herdes i gnt ouni f yt hea ppl i c a t i on t ha twa sr el ea s edont heAppSt or e.\nCour s esar et aughtatf ourl ev el s ,wi t hs t udent sas s es s edon ar r i valand s t r eamed i nt oc l as s esac c or di ng t o abi l i t y .Eac h s t udentr ec ei v esas pec i al l ydes i gned wor kbookc ont ai ni ng modul esandex er c i s esbas edont hei rc our s e.Ac er t ic at eof ac hi ev ementi spr es ent edt oeac hs t udentatt heendoft he c our s e.


Goraj - Wikipedia\nIs-produioù an eoul-maen a zo implijet evel goraj gant kalzik kefluskerioù.\nUr goraj, un trelosk zo un danvez helosk hag a voueta ur c'heflusker dre enleskiñ. Heman a dro energiezh kimiek ar goraj en energiezh vekanikel.\nAr c'hefluskerioù dre strilheoul hag ar re dre c'hazeoul zo doareoù kefluskerioù dre enleskiñ, pa vez ar mekanik dre vurezh ur c'heflusker digenwask. Emsav pennañ ar c'hefluskerioù-se eo kaout un douester energiezh uhel, da lavaret eo e c'hallont produiñ kalz energiezh evit ur mas pe ur volum bihan a c'horaj. Dre-se e c'hell ur c'harbed kaout un hed-dedreuz bras.\nDoareoù gorajoù[kemmañ | kemmañ ar vammenn]\nKarbon a vez er gorajoù. Evit ar pezh a sell ouzh an hidrogen e komzer eus "danvez helosk". Gwerzhet e vez ar gorajoù e stumm liñvennoù, ral a wech e stumm gazoù. E kibenn ar c'harbedoù e vez lakaet ; boaz e c'hell kibenn ur c'harr-tan derc'hel 50 litrad.\nMeur a zoare zo da urzhiañ ar gorajoù. Gellout a reer da skouer diforc'hañ an treloskoù kondon diouzh ar biogorajoù.\nAn treloskoù kondon a zeu diwar dreuzfurmadur danvez organek marv mesket gant mineraloù a zo e donderioù an Douar. An treuzfurmadur a gemer muioc'h evit ur milion a vloavezhioù, c'hoarvezout a ra dre wrezverkoù ha gwaskoù uhel kenañ. Termenet eo ar pourvezioù a dreloskoù kondon war an Douar. Ar gorajoù savet diwar eoul-maen zo anvet hidrokarbonoù ivez.\nAr biogorajoù a zo krouet diwar plant pe loened, a skouer ar bioethanol pe ar biodiesel.\nAdtapet diwar « https://br.wikipedia.org/w/index.php?title=Goraj&oldid=1811931 »\nKemmoù diwezhañ degaset d'ar bajenn-mañ d'an 2 Kzu 2018, da 16:27.